ΑΡΓΟΛΙΔΑ mykines.blogspot.gr: Δεν μας αφήνουν να πάρουμε ανάσα\nΔεν μας αφήνουν να πάρουμε ανάσα\nΝέα μέτρα έρχονται το 2011 σε ΦΠΑ, ακίνητα, ρεύμα, μισθούς\nΤα εισιτήρια των μέσων μεταφοράς θα αυξηθούν κατά 30%, ενώ υπάρχουν εισηγήσεις να ανέλθει η αύξηση στο 50%.\nΤα νούμερα του προϋπολογισμού δεν βγαίνουν στον Γιώργο Παπακωνσταντίνου. Η απόκλιση στα έσοδα του 2010 φθάνει στα 4 δις ευρώ, και αυτό το έλλειμμα μεταφέρεται στο 2011 για να καλυφθεί; Και με ποιον άλλο τρόπο; Με νέα μέτρα, πέραν όσων έχουν ανακοινωθεί, ώστε να μη μας αφήσουν να πάρουμε ανάσα. Κι επειδή δεν μπορούν να βρουν τους φοροφυγάδες, δεν τολμούν να πειράξουν τους υψηλόμισθους των ΔΕΚΟ και να τα βάλουν με τις συντεχνίες – ψηφοφόρους, θα καταλήξουν ξανά να βάλουν «θηλιά» στους απλούς πολίτες, εφαρμόζοντας, εκτός των άλλων και την παγκόσμια πρωτοτυπία. Αυξάνοντας το ΦΠΑ και κατ’ επέκταση της τιμές και μειώνοντας τους μισθούς.\nΗ… αφαίμαξη άρχισε ήδη από τώρα, με τις αυξήσεις – σοκ κατά 11,1% στα τιμολόγια της ΔΕΗ που πλήττει 1,64 εκατ. νοικοκυριά. Και σ’ αυτήν την περίπτωση εφαρμόζεται η παγκόσμια πρωτοτυπία, να αυξάνεται η τιμή του ρεύματος σε όσους καίνε λίγο και να μειώνεται σε όσους καίνε πολύ! Οι αυξήσεις ισχύουν για νοικοκυριά που καταναλώνουν ρεύμα μέχρι 800 KWh και οι μειώσεις μέχρι -17,3% για τις εμπορικές επιχειρήσεις.\nΤην ίδια στιγμή μειώνεται κατά 8,5% το ηλεκτρικό ρεύμα σε 91.402 οικιακούς καταναλωτές όχι όμως συνηθισμένους, αλλά αυτούς που καίνε ρεύμα για πισίνες και τις βίλες τους πάνω από 3.001 KWh.\nΟ στόχος της ΔΕΗ είναι να γίνει ανταγωνιστική προς τους ιδιώτες προμηθευτές ρεύματος, να επανακτήσει τους χαμένους καταναλωτές και να\n«κλείσει» τον δρόμο των ιδιωτών προς τα νοικοκυριά. Για να επικρατήσει όμως στον ανταγωνισμό, αλλάζει τα φώτα στον απλό μισθωτό και συνταξιούχο.\nΗ απόφαση για την αύξηση – σοκ στα τιμολόγια του ρεύματος ανήκει στην υπουργό Περιβάλλοντος Τίνα Μπιρμπίλη. Στην ίδια ανήκει και το νέο χαράτσι προς τους ιδιοκτήτες ακινήτων, μια αγορά δηλαδή που επλήγη όσο λίγες από την κρίση. Πρόκειται για την έκδοση πράσινου πιστοποιητικού ενεργειακής απόδοσης για όσα ακίνητα πουληθούν ή νοικιαστούν, είτε για κατοικία είτε για επαγγελματική στέγη, μετά τις 9 Ιανουαρίου.\nΟι ιδιοκτήτες θα πρέπει να απευθύνονται στους ενεργειακούς επιθεωρητές οι οποίοι θα εκδίδουν τα απαραίτητα πιστοποιητικά, με τις κατώτατες αμοιβές που έχουν οριστεί, παρά το ό,τι η κυβέρνηση είχε πει ότι θα καταργήσει είναι για διαμερίσματα πολυκατοικιών 2,46 ευρώ ανά τ.μ. με ελάχιστο κόστος 185 ευρώ για το καθένα. Για ολόκληρα κτίρια κατοικιών: 1,23 ευρώ ανά τ.μ. με ελάχιστο κόστος 246 ευρώ για όλο το κτίριο. Για μονοκατοικίες 1,85 ευρώ ανά τ.μ. με ελάχιστο κόστος 246 ευρώ για κάθε μονοκατοικία. Για επαγγελματικούς και λοιπούς χώρους 2,07 ευρώ ανά τ.μ. για κάθε είδους κτίσματα εκτός κατοικίας 369 ευρώ για κάθε χώρο. Για λέβητες και εγκαταστάσεις κεντρικής θέρμανσης πολυκατοικιών 221 – 369 ευρώ και για εγκαταστάσεις κλιματισμού κτιρίων άνω των 4 κλιμ. σωμάτων 369 έως 615 ευρώ.\nΔεν πρόκειται όμως να μείνουν σ’ αυτά. Πληροφορίες από το οικονομικό επιτελείο λένε ότι υπάρχουν εισηγήσεις να μεταφερθούν στον υψηλό συντελεστή ΦΠΑ 23% από το 11% και άλλα είδη αγαθών και υπηρεσιών, εκτός από το 1/3 που είχε προγραμματιστεί, ώστε το μέτρο να αποδώσει περισσότερα από το 1 δις που υπολογίζει η κυβέρνηση.\nΤον ερχόμενο Οκτώβριο (και όχι τον Ιανουάριο του 2012) θα εξισωθεί ο ειδικός φόρος κατανάλωσης της πετρελαίου θέρμανσης με του κίνησης, που σημαίνει ότι από του χρόνου θα λειτουργήσουν οι… ξυλόσομπες.\nΤα 11 μέτρα του μνημονίου\nΜε βάση τις εντολές της τρόικας και την αποδοχή τους με… κατεβασμένα τα χέρια από το υπουργείο Οικονομικών, το 2011, για να πετύχει τους στόχους η κυβέρνηση για την μείωση του ελλείμματος πρέπει να εφαρμοστεί ο… ενδεκάλογος των δεσμεύσεων της κυβέρνησης.\n1. Λήψη νέων μέτρων της τάξεως του 5% του ΑΕΠ την περίοδο 2012 – 2014, ώστε να επιτευχθούν οι στόχοι του μνημονίου στο 3% το 2014. Τα πρώτα χαράτσια είναι ήδη γνωστά με τα ακίνητα και την ακριβότερη αυτοπεραίωση.\n2. Τα εισιτήρια των μέσων μεταφοράς θα αυξηθούν κατά 30%, ενώ υπάρχουν εισηγήσεις να ανέλθει η αύξηση στο 50%.\n3. Οι συμβάσεις περιορισμένου χρόνου στο Δημόσιο θα περιοριστούν περαιτέρω κατά τουλάχιστον 15%, αν και υπάρχουν πιέσεις να μικρύνει το ποσοστό.\n4. Το οικογενειακό επίδομα και αυτό της θέρμανσης θα δοθούν μόνο σε όσους έχουν πραγματικά ανάγκη, χωρίς ωστόσο να δίνονται περισσότερες διευκρινήσεις, με ποια κριτήρια θα αποφασίζεται ποιος έχει πραγματικά ανάγκη.\n5. Οι περικοπές στον τομέα της υγείας θα αντιστοιχούν στο 0,5% του ΑΕΠ το 2011.\n6. Οι περικοπές από τις δημόσιες επιχειρήσεις θα κυμανθούν το 2011 γύρω στο 0,5% του ΑΕΠ μέσα από την μείωση μισθών, επιδομάτων, καταργήσεων θέσεων εργασίας και μετατάξεων.\n7. Ξεκινάει πιο επιθετική διαχείριση της δημόσιας περιουσίας με πώληση κάποιων περιουσιακών στοιχείων.\n8. Το νομοσχέδιο για την αύξηση των συντελεστών ΦΠΑ έπρεπε να είχε ήδη κατατεθεί, αλλά η κυβέρνηση το «μαγειρεύει».\n9. Επικυρώνεται και τυπικά το 5 φεύγουν 1 έρχεται στο Δημόσιο, με τις μετατάξεις να συνυπολογίζονται στην αναλογία αυτή, θα θεωρούνται δηλαδή νέες προσλήψεις και με νέο μισθολόγιο.\n10. Μέσα στο δεύτερο τρίμηνο του 2011 θα πρέπει να ολοκληρωθεί το σχέδιο εξυγίανσης των ΔΕΚΟ και το κλείσιμο κρατικών φορέων του Δημοσίου.\n11. Η μεταρρύθμιση στη δημόσια διοίκηση θα ενταχθεί στον προϋπολογισμό του 2012, όπως και οι μειωμένες εξοπλιστικές δαπάνες. Αν βέβαια όλα πάνε όπως τα έχει προγραμματίσει η κυβέρνηση.


Ο Φίλιππος και ο Μητσάρας θα τα λένε τώρα στον Παράδεισο - Κουρδιστό Πορτοκάλι\nkourdistoportocali.comRead ThisΟ Φίλιππος και ο Μητσάρας θα τα λένε τώρα στον Παράδεισο\nΈνα κείμενο αφιερωμένο στους φίλους που έφυγαν\nΟ Φίλιππος και ο Μητσάρας θα τα λένε τώρα στον Παράδεισο\nΌταν ο Δημήτρης Γλαντζής έσωσε τον Συρίγο στο ΣΕΦ\nAπό τον Κώστα Θεοδώρου\nΟ Μητσάρας είναι κάτι σαν σήμα-κατατεθέν στο Alter. Είχε γίνει ευρύτερα γνωστός όταν χρειάστηκε να σταθεί στην πόρτα του πλατό και να «αποκρούσει» την απόπειρα του Κούγια να «μπουκάρει» στην εκπομπή του Τριανταφυλλόπουλου. Είναι πάντα εκεί, ανάμεσα στο κοινό της Αννίτας, να φροντίζει να είναι όλα ήσυχα την ώρα της εκπομπής. Μια φορά μάλιστα, της κάνει και το χατίρι. Ντύνεται πειρατής και βγαίνει σε ένα από τα σκετσάκια που είχε φτιάξει για το Je T’ Aime. Για όσους περάσαμε από το Μπουρνάζι και το Alter, ο Μήτσος, είναι ο δικός μας «τίμιος γίγαντας»…\nΠήγε τότε ο Μήτσος να τον δει, χτυπημένο από την άνανδρη εναντίον του επίθεση έξω από τον Σπορ fm. Μου αφηγείται ότι όταν μπήκε στο δωμάτιο, παρούσα δίπλα του ήταν η Λιάνα Κανέλλη. «Αυτός μου έχει σώσει τη ζωή μια φορά» της λέει μπροστά στον Γλαντζή. «Είδες τι παθαίνεις όταν δεν μ’ έχεις μαζί σου;» του απαντάει ο Μήτσος. Το θυμάται ο Συρίγος. Το γράφει αυτολεξεί στην Ελευθεροτυπία, επτά χρόνια μετά, κάνοντας λόγο για την τρυφερότητα και την παιχνιδιάρικη διάθεση του δικού μας γίγαντα.\nΕίμαι μάλλον συγκινημένος που το βλέπω δημοσιευμένο. Τι ανάγκη είχε να αφιερώσει ένα κείμενο σε έναν σεκιουριτά από ένα παιχνίδι; Έχει περιγράψει χιλιάδες. Και με φασαρίες και με όλα. Θα μπορούσε απλά να το μάθει και να μου διαμηνύσει τα «συλλυπητήρια» του. Ευτυχώς όμως, υπάρχουν κάποια πράγματα που μπαίνουν πάνω από οτιδήποτε. Κι εγώ εκείνες τις μέρες μπορώ να διακρίνω, έστω από μακριά, την ευγένεια και την ευαισθησία του Συρίγου, ενός ανθρώπου με εντελώς διαφορετικό προφίλ πάνω στη δουλειά…\nΤΟΤΕ συνειδητοποίησα ότι μια εσωτερική ανάγκη με υποχρέωνε να γράψω κάτι γι’ αυτόν. Ένα αντίο στον φύλακα άγγελό μου».


AVENGERS TITAN HERO INNOVATION IM (E7380) - E7380\nAVENGERS TITAN HERO INNOVATION IM (E7380)\nΚωδ. Προϊόντος: E7380\nΟ Tony Stark φορά την υψηλής τεχνολογίας στολή του και μεταμορφώνεται στον ηρωικό Iron Man για να προστατέψει τον κόσμο. Συνδέστε τον εκτοξευτή Titan Hero Blast Gear στην πλάτη της φιγούρας και εκτοξεύστε το βέλος ! Ο εκτοξευτής Titan Hero Blast Gear πωλείται μαζί με τις φιγούρες Titan Hero Blast Gear. Φανταστείτε ότι ορμάτε στην περιπέτεια με τις φιγούρες, τα οχήματα και τα παιχνίδια ρόλων, εμπνευσμένα από το Κινηματογραφικό σύμπαν της Marvel! Με αυτή την κλασική σειρά παιχνιδιών, τα παιδιά ζουν τη δράση στο σύμπαν των Avengers με τους αγαπημένους τους ήρωες, όπως τον Hulk, Black Panther, Captain America και την Captain Marvel.(Οι φιγούρες πωλούνται ξεχωριστά , ανάλογα με τη διαθεσιμότητα). Διαστάσεις Μ:22,90 x Π:6,40 x Υ:30,50 εκ.\nΕτικέτες: AVENGERS TITAN HERO INNOVATION IM (E7380) , E7380 , MARVEL


MarketNews | Τραπεζικές μετοχές & ΟΠΑΠ στο επίκεντρο των ρευστοποιήσεων\nΗ κινηματογραφική εβδομάδα μόλις ξεκίνησε με καινούριο Tim Burton Τραπεζικές μετοχές & ΟΠΑΠ στο επίκεντρο των ρευστοποιήσεων MarketNews\nΔύσκολη ημέρα η σημερινή για το Χ.Α. με τον δείκτη να σημειώνει καθ όλη τη διάρκεια της συνεδρίασης σημαντικές απώλειες και με την αγορά να αποτιμά τις εξελίξεις από την παραίτηση του Στ. Σταυρίδη από την ηγεσία του ΤΑΙΠΕΔ. Εύλογη πίεση στον ΟΠΑΠ, χαμηλότερα ΟΤΕ και ΔΕΗ. Χαμηλές οι συναλλαγές.\nΟ Γενικός Δείκτης έκλεισε στο -2,95% στις 927 μονάδες με ενδοσυνεδριακό χαμηλό 921,5 μονάδες όταν σημείωνε απώλειες -3,55%. Οι μετοχές των τραπεζών σημείωσαν πτώση έως -7,32%, ενώ στα warrants επικράτησαν για μια ακόμη ημέρα πτωτικές τάσεις έως -12,82% ειδικά στην Πειραιώς.\nΗ κινητικότητα στο warrants της Alpha 17 πακέτα 270 χιλ τεμαχίων αποδίδεται σε πώληση ξένου επενδυτή και αγορά από επίσης ξένο.\nΣτον FTSE 25 κυριάρχησαν καθολικά οι πωλήσεις με τις δεικτοβαρείς μη τραπεζικές μετοχές να υποχωρούν έως -7,85% με αρνητικό πρωταγωνιστή την MIG....\nΣτο επίκεντρο των πιέσεων ΟΠΑΠ -3,33%, ΕΛΠΕ -1,39%, ΟΤΕ -3,92%, ΜΙΓ -7,85%, Intralot -6,11%, ΔΕΗ -2,39% κ.α....\nΟ τζίρος σήμερα στο ελληνικό χρηματιστήριο δεν εντυπωσίασε ωστόσο επικράτησε μια μικρής κλίμακας κινητικότητα. Η πτώση δεν συντελέστηκε με μεγάλους τζίρους και όγκους....\nΟ τζίρος στα 38,64 εκατ ευρώ και ο όγκος 23,77 εκατ τεμάχια εκ των οποίων τα 5,5 εκατ πραγματοποιήθηκαν στην μετοχή της Alpha bank περί τα 1,75 εκατ στα warrants της Alpha και 4,93 εκατ μετοχές στην Πειραιώς.\nΣε αντίθεση με την επικρατούσα τάση των τελευταίων εβδομάδων οι ξένοι είναι πωλητές στις τράπεζες αλλά όχι στα warrants καθώς εμφανίζονται και αγοραστές. Στην Alpha J P Morgan, Deutsche bank και Citigroup είναι πωλητές έχοντας διακινήσει περί τα 2,3 εκατ μετοχές.\nΩστόσο υπήρξαν και αγορές στην Alpha bank από Citigroup. Στην Πειραιώς επίσης η J P Morgan με 450 χιλ μετοχές.\nΗ άνοδος της αγοράς το τελευταίο διάστημα που έφθασε συνολικά στο +19% δίνει λαβή για αποκομιδή κερδών ωστόσο είναι γεγονός ότι η αγορά είχε υπεραποδώσει τελευταία χωρίς κάποια βασική αιτία, χωρίς κάποιο αντικειμενικό λόγο.


Έντονη άσκηση: Το μυστικό για να αποφύγεις κάθε τραυματισμό\n"Όπως ακριβώς οι μύες και τα κόκαλα στα άκρα σου, έτσι και τα αντίστοιχα στα πέλματα χρειάζονται χρόνο για να συνέλθουν" υπογραμμίζει ο ειδικός. Ο καλύτερος τρόπος για να αποφύγεις τραυματισμούς από την πολύ έντονη άσκηση είναι να μην τρέχεις 2 συνεχόμενες ημέρες. Αν όμως προπονείσαι για αγώνα, βεβαιώσου πως έχεις τουλάχιστον μία μέρα ξεκούρασης και κάνε cross-training τις ενδιάμεσες ημέρες: ποδηλασία, κολύμβηση, μυϊκή ενδυνάμωση, γιόγκα (οτιδήποτε χωρίς αναπηδήσεις και κραδασμούς). Κι αν προσπαθείς να αυξήσεις τις αποστάσεις σου, κάν’ το σταδιακά, κατά 10-20% κάθε εβδομάδα.\nO ρόλος των αθλητικών παπουτσιών\nΕπίσης, μη χρησιμοποιείς μονίμως το ίδιο ζευγάρι αθλητικών παπουτσιών. "Ο αφρός στα παπούτσια σου συμπιέζεται καθώς τρέχεις και μετά την προπόνηση επανέρχεται σταδιακά στη θέση του. Η περίοδος ανάκαμψης διαφέρει για κάθε παπούτσι και εξαρτάται από το βάρος σου και την ταχύτητα με την οποία τρέχεις, γενικά όμως όσο περισσότερος είναι ο χρόνος που μεσολαβεί ανάμεσα σε δύο προπονήσεις, τόσο καλύτερα επανέρχεται ο αφρός".\nΕάν τρέχεις συνεχόμενες ημέρες, έχε δύο ζευγάρια παπούτσια με παρόμοια χαρακτηριστικά ώστε να μπορείς να τα αλλάζεις. Οι αθλητές χρησιμοποιούν ειδικούς πελματογράφους ώστε να φτιάξουν πάτους ακριβώς στο σχήμα του πέλματος. Θα βρεις τέτοια μηχανήματα σε εξειδικευμένα καταστήματα για τρέξιμο.\nΣυνεργάστηκε ο Δημήτριος Τσούκας, διευθυντής ορθοπαιδικής κλινικής Αθλητικών Κακώσεων MEDITERRANEO Hospital, διευθυντής χειρουργικού κέντρου MIOSMED παγκόσμιου εκπαιδευτικού κέντρου ISAKOS. Μέλος Ιατρικής Επιτροπής Ευρωπαϊκής Ομοσπονδίας Βόλλευ CEV (www.tsoukas-ortho.gr).\nΑΣΚΗΣΗ ΤΡΑΥΜΑΤΙΣΜΟΙ FITNESS FITNESS TIPS


Προκρίθηκε στους Ολυμπιακούς ο Πιστόριους! - Onsports.gr\nOnsports Team\t18 Μαρτίου 2012, 14:24\nΠροκρίθηκε στους Ολυμπιακούς ο Πιστόριους!\nTo όριο για τους Ολυμπιακούς Αγώνες του Λονδίνου στο αγώνισμα των 400 μέτρων, επιβεβαίωσε ο Παραολυμπιονίκης Όσκαρ Πιστόριους.\nΟ 25χρονος τετράκις Παραολυμπιονίκης πήρε την πρόκριση από το εθνικό πρωτάθλημα της Νοτίου Αφρικής, τρέχοντας την απόσταση των 400μ. σε 45.20, δηλαδή 10 εκατοστά κάτω από το όριο που έχει θέσει η IAAF. Το ατομικό ρεκόρ του Όσκαρ Πιστόριους στα 400 μέτρα είναι 45.07 από τον περασμένο Ιούλιο στο Λινιάνο της Ιταλίας.\n«Είμαι ενθουσιασμένος με τον εξαιρετικό χρόνο που σημείωσα. Η επιβεβαίωση του ορίου για το Λονδίνο, αποτελεί μια μοναδική στιγμή στην καριέρα μου. Οι συνθήκες ήταν τέλειες, ένοιωθα δυνατός και όταν είδα ότι είχα πιάσει το Ολυμπιακό κριτήριο, αισθάνθηκα μοναδικά. Ήταν μια μαγική στιγμή. Ανυπομονώ να συμπεριληφθώ στην Ολυμπιακή ομάδα της χώρας μου για τους αγώνες του Λονδίνου. Θα κάνω τα αδύνατα-δυνατά να προετοιμαστώ όσο το δυνατόν καλύτερα, ώστε να εκπροσωπήσω τη χώρα μου τόσο στους Ολυμπιακούς όσο και στους Παραολυμπιακούς Αγώνες», είπε μετά το τέλος του αγώνα ο Πιστόριους.\nΟ Νοτιοαφρικανός έγραψε ιστορία τον περασμένο Αύγουστο, ως ο πρώτος αθλητής με κινητική αναπηρία που κατάφερε να λάβει μέρος σε παγκόσμιο πρωτάθλημα στίβου, (στο Νταεγού της Ν. Κορέας). Εφτασε έως τα ημιτελικά του αγωνίσματος όπως και με την ομάδα σκυταλοδρομίας 4x400 αλλά αντικαταστάθηκε στον τελικό από τον Τζέι Βαν Ζιλ.


Δήμος Β. Κυνουρίας: «Απολογισμός θράσους» από την Δημοτική Αρχή\nΑρχική Κοινωνία Β. Κυνουρία: «Απολογισμός θράσους» από την Δημοτική Αρχή - Παρουσιάσαν ως έργο...\nΒ. Κυνουρία: «Απολογισμός θράσους» από την Δημοτική Αρχή – Παρουσιάσαν ως έργο τη διαγράμμιση γηπέδου μπάσκετ!\nΓια «απολογισμό θράσους» κάνει λόγο η παράταξη της μείζονος αντιπολίτευσης με επικεφαλής τον Γιώργο Καμπύλη, στον Δήμο Βόρειας Κυνουρίας, καταγγέλλοντας την δημοτική αρχή.\nΌπως αναφέρεται σε σχετική ανακοίνωση «ύστερα από τον περσινό αποτυχημένο δημόσιο απολογισμό των πεπραγμένων της Δημοτικής Αρχής, την προηγούμενη εβδομάδα ο Δήμαρχος με τους Αντιδημάρχους επέλεξαν να μονολογήσουν και, ενώ δεν έχουν θεσμικά ακόμη κάνει απολογισμό του 2016, να κάνουν διαδικτυακό απολογισμό του 2017. Έναν απολογισμό φτωχό με πολλές υποσχέσεις και ψέματα.\nΟ κύριος Γκαύρος ένιωσε την ανάγκη να μας αναφέρει στον απολογισμό του την διαγράμμιση του γηπέδου μπάσκετ στη Μελιγού ως έργο!\nΓια το έργο των όμβριων υδάτων στον Άγιο Ανδρέα δε μας ανέφερε ότι έγινε με τρεις απευθείας αναθέσεις υπηρεσιών σε τρεις διαφορετικούς αναδόχους.\nΨευδώς μας παρουσίασαν ως έργο της Δημοτικής Αρχής την αντικατάσταση του χλοοτάπητα στο γηπέδου του Άστρους».\nΣτην ίδια ανακοίνωση τονίζεται επίσης ότι «η Δημοτική αρχή μας απέκρυψε ότι στις 07 Δεκεμβρίου του 2017 διέλυσε την σύμβαση για την Διαχείριση των απορριμμάτων αδυνατώντας να εκδώσει τις απαιτούμενες άδειες για την κατασκευή των κτηριακών εγκαταστάσεων, ενώ μέχρι τότε μας έλεγαν ότι για την μη έκδοση των αδειών ευθύνεται η Περιφέρεια. Μόλις οκτώ μέρες μετά, στις 15/12/2017, ο Δήμαρχος έκανε απευθείας ανάθεση ύψους 24.800€ στον ίδιο ανάδοχο για να συνεχίσει τη διαχείριση.\nΤέλος με θράσος ο Δήμαρχος αντί να απολογείται που έχει επιβληθεί στο Δήμο μας πρόστιμο ύψους 300.000€ και ο Δήμος δεν μπορεί να εκδώσει φορολογική ενημερότητα με ότι συνεπάγεται αυτό, «πανηγυρίζει» γιατί μειώθηκε το πρόστιμο από 4.000.000€ σε 300.000€. Δεν είναι πρόστιμο οι 300.000€ κύριε Δήμαρχε και ποιος θα τις πληρώσει;».\nΚαταλήγοντας τονίζεται ότι «για αυτά που ίσως θα γίνουν, ενώ έπρεπε ήδη να έχουν γίνει καθώς τα ακούμε εδώ και τόσα χρόνια, θα ασχοληθούμε μετά τον επόμενο μονόλογο της Δημοτικής Αρχής».\nΠροηγούμενο άρθροΈρχονται μειώσεις στις συντάξεις έως και 40% – Αναλυτικά παραδείγματα\nΕπόμενο άρθροΠέθανε ο Τζίμης Πανούσης!\nΠολιτική arkadia24 - 9 Δεκ, 2018 0\nΤις αρκαδικές του ρίζες αποκάλυψε ο Κυριάκος Μητσοτάκης μιλώντας το Σάββατο, στο Πνευματικό Κέντρο της Τρίπολης, στην εκδήλωση στήριξης του υποψηφίου Περιφερειάρχη Παναγιώτη Νίκα. Όπως...\nΚοινωνία arkadia24 - 30 Μαρ, 2018 0\nSilver Alert εκδόθηκε για την εξαφάνιση του 62χρονου Γκιώκα Παναγιώτη ο οποίος αγνοείται από το μεσημέρι της Δευτερας 26 Μαρτίου από τα Λαγκάδια, Γορτυνίας. Εάν...\nΠολιτισμός arkadia24 - 7 Ιούν, 2018 0\nΔιήμερο πολιτιστικών εκδηλώσεων στον ιστορικό οικισμό της Καρύταινας της Αρκαδίας θα πραγματοποιηθεί στις 8 και 9 Ιουνίου στο πλαίσιο του Ευρωπαϊκού Έτους Πολιτιστικής Κληρονομιάς...


tromaktiko: Σοκάρει η 13χρονη που τη βίαζε ο πατέρας της: "Δεν άντεχε άλλο" -Πήγε στην ΕΛ.ΑΣ. γιατί φοβήθηκε μη μείνει έγκυος\nΣοκάρει η 13χρονη που τη βίαζε ο πατέρας της: "Δεν άντεχε άλλο" -Πήγε στην ΕΛ.ΑΣ. γιατί φοβήθηκε μη μείνει έγκυος\n«Χαλασμός» επικράτησε χθες στο Δικαστικό Μέγαρο Ηρακλείου, όπου οδηγήθηκε σιδηροδέσμιος ένας 47χρονος άνδρας..,\nο οποίος τους τελευταίους μήνες φέρεται να βίαζε και να ξυλοκοπούσε την ανήλικη κόρη του, ηλικίας μόλις 13 ετών\nΟ κατηγορούμενος, ο οποίος μετά την απολογία του στον ανακριτή, κρίθηκε προσωρινά κρατούμενος μέχρι την εκδίκαση της υπόθεσης, δεν γλίτωσε από την μήνιν των συγγενών της μητέρας του παιδιού, οι οποίοι εκτόξευσαν εναντίον του ύβρεις και κατάρες, επιχειρώντας, μάλιστα, ακόμη και να τον λιντσάρουν.\nΤο σκηνικό της μεγάλης έντασης έλαβε χώρα τόσο κατά την προσέλευση του 47χρονου στα Δικαστήρια, όσο και κατά την αποχώρησή του. Την ώρα, μάλιστα, που ο κατηγορούμενος οδηγείτο στο ανακριτικό γραφείο για να απολογηθεί, κάποιος από το εξαγριωμένο πλήθος κατάφερε να διαπεράσει τον αστυνομικό κλοιό, που προστάτευε τον πατέρα της ανήλικης, και να τον χτυπήσει.\nΚατά τη σύντομη απολογία του ενώπιον του ανακριτή, ο 47χρονος αρνήθηκε τα όσα του αποδίδονται, χωρίς ωστόσο να πείσει τις δικαστικές Αρχές, οι οποίες αποφάσισαν την προφυλάκισή του. Στη συνέχεια, ακολούθησαν σκηνές από αρχαία τραγωδία, αφού τα Δικαστήρια ήχησαν από τα σπαρακτικά κλάματα και τις κατάρες των εξοργισμένων συγγενών, μεταξύ των οποίων βρισκόταν και η εν διαστάσει σύζυγος του κατηγορουμένου και μητέρα της μικρής.\n«Κτήνος», «δολοφόνε», «φονιά», «αλήτη» και «μαϊμούνι» ήταν μερικοί μόνο από τους χαρακτηρισμούς που επιφύλασσαν οι συγγενείς στο 47χρονο πατέρα. Άλλοι δεν κατάφεραν να συγκρατήσουν τα δάκρυα οργής και θλίψης, ενώ οι άλλοι φώναζαν οργισμένα στον κατηγορούμενο, ο οποίος έφυγε συνοδεία αστυνομικών... τρέχοντας και με σκυμμένο το κεφάλι, ότι κατέστρεψε το παιδί του. Κάποιοι άλλοι δεν έμειναν εκεί, φωνάζοντας οργισμένοι στον κατηγορούμενο «θα σε σκοτώσουμε».\n«Τη βίαζε και τη χτυπούσε»\nΟι λεπτομέρειες που ήρθαν στο φως της δημοσιότητας για την απίστευτη υπόθεση, μετά τη σύλληψη του 47χρονου και τη μεταφορά του ενώπιον της ελληνικής Δικαιοσύνης, είναι φρικιαστικές. Σύμφωνα με το δικηγόρο της οικογένειας Χαράλαμπο Σφακιανάκη, η ανήλικη κατήγγειλε ότι ο ίδιος της ο πατέρας τη βίαζε επανειλημμένα από τον περασμένο Δεκέμβριο.\nΗ πρώτη καταγγελία στην ΕΛ.ΑΣ. έγινε, σύμφωνα με πληροφορίες, στις 25 Απριλίου. Στο μεσοδιάστημα, ο 47χρονος φέρεται να αντιλήφθηκε ότι η Αστυνομία έχει λάβει γνώση των πράξεών του, με αποτέλεσμα να εξοργιστεί και να ξεσπάσει στη 13χρονη κόρη του: Το κοριτσάκι φέρεται να κακοποιήθηκε αλλά και να βιάστηκε από τον πατέρα του μόλις πριν λίγες ημέρες, και συγκεκριμένα το περασμένο Σάββατο. Εξάλλου, σύμφωνα, με πληροφορίες, η ανήλικη μαθήτρια είχε δεχτεί χτυπήματα στο σώμα της - μεταξύ άλλων - με ζώνη...\nΦοβήθηκε ότι θα μείνει έγκυος!\nΣύμφωνα με το δικηγόρο της οικογένειας Χαράλαμπο Σφακιανάκη, οι Αρχές δε συνέλαβαν άμεσα τον κατηγορούμενο, καθώς η μικρή βρίσκεται σε άθλια ψυχολογική κατάσταση και δεν ήταν σε θέση να καταθέσει, εάν πρώτα δεν επισκεπτόταν παιδοψυχολόγο. Σύμφωνα, μάλιστα, με τον κ. Σφακιανάκη, τα ψυχολογικά τραύματα που αποκόμισε από τη σεξουαλική, αλλά και τη σωματική βία που δεχόταν από τον πατέρα της η ανήλικη ήταν αρκετά για να νοσηλευτεί δύο φορές τους τελευταίους μήνες: μία τον περασμένο Μάρτιο κι άλλη μία το Φεβρουάριο.\n«Κατήγγειλε το περιστατικό αφού δεν άντεχε άλλο», ανέφερε χαρακτηριστικά ο κ. Σφακιανάκης, καθώς η μικρή φέρεται να τραβούσε το «γολγοθά» της μόνη της όλο αυτό το διάστημα, χωρίς να έχει μιλήσει σε κανέναν...\nΣτο μεταξύ, προκαλεί ανατριχίλα ο λόγος για τον οποίο η μικρή πήρε τη γενναία απόφαση και κατήγγειλε τον πατέρα της στις διωκτικές Αρχές. «Ο φόβος ότι αυτό το πράγμα δεν θα σταματούσε, αλλά και το ότι υπήρχε το ενδεχόμενο να μείνει και έγκυος» από τον ίδιο της τον πατέρα ήταν οι αιτίες που, σύμφωνα με τον κ. Χαράλαμπο Σφακιανάκη, ώθησαν το κορίτσι να ζητήσει τη συνδρομή της ΕΛ.ΑΣ.\nΟ δικηγόρος δεν παρέλειψε να επισημάνει ότι η Δικαιοσύνη έπραξε το καθήκον της, όχι μόνο προς όφελος της ανήλικης μαθήτριας, αλλά και του ίδιου του 47χρονου, ο οποίος -αν μη τι άλλο- δεν θα αισθανόταν πολύ ασφαλής εάν παρέμενε εκτός φυλακής. «Η Δικαιοσύνη έκανε το καθήκον της και στάθηκε στο ύψος των περιστάσεων για άλλη μια φορά», τόνισε ο κ. Σφακιανάκης.\nΣημειώνεται ότι ο 47χρονος πατέρας βαρύνεται με τις κατηγορίες του βιασμού, της αιμομιξίας, της αποπλάνησης, αλλά και της ενδοοικογενειακής σωματικής βλάβης.\nΑναρτήθηκε στις 11:26:00 π.μ.


Secret Must Αστρολογικές προβλέψεις 3/2 - 9/2 - Secret Must\nΗ πρώτη εβδομάδα του Φλεβάρη μόλις άρχισε φίλοι και φίλες μου, με μια νέα και πολύ καλή σελήνη. Πολλά μπορούμε να κάνουμε φτάνει να επικρατήσει , η λογική και η σύνεση. Η οικογένεια και τα παιδιά θα έχουν πρωταγωνιστικό ρόλο καθώς και οι προσωπικές μας σχέσεις. Οι υδροχόοι μας συνεχίζουν να έχουν γενέθλια και να χαίρονται όσο μπορούν περισσότερο την ελευθερία τους. Για πολλούς από μας ανοίγει μια νέα τύχη στα προσωπικά μας και για άλλους νέες επαγγελματικές επιτυχίες τους περιμένουν.\nΚΡΙΟΣ: Δυναμική αυτή η εβδομάδα για σας φίλοι/ες μου. Μπορείτε να πετύχετε πολύ καλές συμφωνίες επαγγελματικές και να περάσει για τα καλά ο λόγος σας. Ακόμα και στα προσωπικά σας ευνοούνται νέες σχέσεις κι ερωτικά σκιρτήματα. Προσοχή όμως στον ενθουσιασμό σας. Μπορεί κάτω απ αυτές τις συνθήκες να κάνετε μικρά λαθάκια που αργότερα θα σας βγουν μπροστά. Γενικά θα είναι μια πολύ καλή εποχή για σας και για όλα αυτά που σας απασχολούν. Επωφεληθείτε απ τις μέρες αυτές.\nΤΑΥΡΟΣ: Η οικογένεια και τα κοντινά σας άτομα είναι αυτά που , θα σας απασχολήσουν για όλη αυτή την εβδομάδα φίλοι/ες μου. Θα πρέπει να προσέχετε πολύ, τι λέτε και τι κάνετε διότι μπορεί και άθελα σας , να πληγώσετε κάποιους με την συμπεριφορά σας. Απ τα μέσα της εβδομάδας θα αρχίσει να βελτιώνετε η κατάσταση αλλά εσείς θα πρέπει να παραμείνετε συνετοί/ες και μαζεμένοι/ες. Οικονομικά θα πρέπει να κάνετε όσο μπορείτε , καλύτερες κινήσεις για να μην βρεθείτε με λιγότερα λεφτά, απ τα μέσα του μήνα.\nΔΙΔΥΜΟΙ: Νομίζω πως για σας φίλοι/ες μου δεν θα μπορούσε να υπάρξει , καλύτερη σελήνη και καλύτερη αρχή σε όλα τα θέματα, που σας απασχολούν. Πολλές εξελίξεις σε όλα αυτά που αποσπούν το ενδιαφέρον σας θα σας γεμίσουν χαρά και αισιοδοξία. Χειριστείτε σωστά τα οικονομικά σας για να δείτε εκπληκτικές αλλαγές στην ζωή σας. Ελάτε πιο κοντά στον/ην αγαπημένη/ο σας για να δείτε να φουντώνει και πάλι ο έρωτας και το πάθος ανάμεσα σας. Επαγγελματικά ψάξτε για καλύτερη δουλειά η διεκδικήστε μια καλύτερη θέση. Μπορείτε. Τολμήστε.\nΚΑΡΚΙΝΟΣ: Καλή εβδομάδα για να ρυθμίσετε οικονομικά σας θέματα , περιουσιακά κι επαγγελματικά. Για όλα τα παραπάνω πρέπει να δείτε όλες τις παραμέτρους και να πάρετε τις σωστές για σας αποφάσεις. Δεν είναι και πολύ εύκολη η κατάσταση και οι αναβολές και οι καθυστερήσεις μπορεί να σας ρίξουν λιγάκι ψυχολογικά. Σύντομα όμως θα δείτε ότι , δεν είναι και τόσο χάλια η κατάσταση και θα καταλάβετε ότι μόνο μπροστά πρέπει να πάτε. Μην λεπτολογείτε το κάθε τι γιατί κουράζει και εσάς αλλά πολύ περισσότερο τους γύρω σας. Περισσότερη προσοχή όταν οδηγείτε.\nΛΕΩΝ: Πολλά μπορούν να αλλάξουν αυτή την εβδομάδα φίλες/οι μου. Είτε σας αρέσουν είτε όχι , δεν έχετε την πολυτέλεια να αποφασίσετε. Μάλλον η τύχη και η μοίρα ενεργεί για εσάς. Οι οικογενειακές σχέσεις θα περάσουν διάφορες δυσκολίες και πρέπει εσείς να κρατήσετε τις ισορροπίες αλλά και την ψυχραιμία σας. Δεν είναι και πολύ εύκολη εβδομάδα και ότι δεν έχει γερές βάσεις στην ζωή σας μπορεί να διαλυθεί. Δείτε τα πράγματα με την αληθινή τους όψη και όχι όπως σας βολεύει.\nΠΑΡΘΕΝΟΣ: Έχω μέρες που σας λέω κάνετε βήματα επαγγελματικά. Αδράξτε τις ευκαιρίες των ημερών και κάνετε νέα και βασικά βήματα στην ζωή σας. Μπορεί να περάσει ο λόγος σας στους ανωτέρους σας αν τολμήσετε να πάρετε θέση. Ευνοούνται νέα ξεκινήματα και αν δεν πάρετε κι ένα ρίσκο δεν θα μάθετε ποτέ αν άξιζε την προσπάθεια σας. Μπορείτε ακόμα , να φέρετε κοντά σας τα αγαπημένα σας άτομα και μην κρατάτε ψυχρή κι αδιάφορη στάση σε αυτούς που σας ενδιαφέρουν. Η καλή πρόθεση μετράει.\nΖΥΓΟΣ: Πολύ καλά αυτή η νέα σελήνη και για σας φίλοι/ες μου. Θα δείτε θεαματικές αλλαγές στα συναισθηματικά σας που τόσο καιρό δεν προχωρούσαν. Επιτέλους αρχίζετε να αλλάζετε την κατεύθυνση σας και να ζητάτε παραπάνω πράγματα από τα ψίχουλα που παίρνατε τόσο καιρό. Τα οικονομικά σας θα αρχίσουν να βελτιώνονται κι αυτά σιγά σιγά αλλά και πάλι χρειάζεται μεγάλη προσπάθεια από εσάς . με σχετική οικονομία και ψάξιμο για κάτι καλύτερο θα μπορείτε να σκέφτεστε πιο αισιόδοξα για το μέλλον σας.\nΣΚΟΡΠΙΟΣ: Μια δύσκολη εβδομάδα ξεκινάει για σας φίλοι/ες μου και θα πρέπει σε όλα σας τα θέματα να είσαστε πιο προσεκτικοί/ες . Δεν θα σας είναι και τόσο εύκολο να βάλετε σε μια τάξη όλα αυτά που σας απασχολούν αλλά δεν μπορώ να πω ότι θα είναι και τόσο πολύ δύσκολο. Προσοχή σε ότι αφορά ακίνητη περιουσία και κληρονομικά θέματα. Πρέπει να καταφέρετε σύντομα να τα βάλετε όλα σε μια τάξη για να μην τα βρείτε αργότερα στον δρόμο σας και είναι δυσκολότερα να τα ρυθμίσετε. Στα ερωτικά σας στασιμότητα .\nΤΟΞΟΤΗΣ: Οι ποιο ευνοημένοι/ες του ζωδιακού κύκλου είσαστε εσείς φίλοι/ες μου. Ότι καλύτερο για σας αυτό εδώ το διάστημα. Πάρτε αποφάσεις , κάντε νέα βήματα και δείτε επαγγελματικά τι καλύτερο μπορείτε να κάνετε για να αυξήσετε τα έσοδα σας η βρείτε καλύτερες λύσεις για να μην ξοδεύετε πολλά χρήματα. Από τώρα και μέχρι το καλοκαιράκι οι αλλαγές στην ζωή σας θα είναι θεαματικές . ούτε κι εσείς δεν θα το πιστεύεται. Ιδανικές μέρες για σας και επωφεληθείτε από την όλη κατάσταση. Κέρδη και επιτυχία.\nΑΙΓΟΚΕΡΟΣ: Βάλτε τα δυνατά σας φίλοι/ες μου. Καλή εβδομάδα όχι μόνο για να πάρετε αποφάσεις αλλά, να τις υποστηρίξετε και να πραγματοποιηθούν όπως εσάς, σας βολεύει και σας εξυπηρετεί. Γενικά αυτή η νέα σελήνη σας βρίσκει , πιο απαιτητικούς/ες και απόλυτους/ες σε ότι θέλετε και προσπαθείτε. Να είσαστε συγκεκριμένοι/ες σε αυτά που λέτε κι επιδιώκετε και να μην κάνετε πισωγυρίσματα. Σκεφτείτε πιο πολύ τον εαυτό σας. Στα συναισθηματικά σας θα πρέπει να γίνετε πιο απαιτητικοί /ες .\nΥΔΡΟΧΟΟΣ: Προσοχή φίλες/οι μου σε όλα τα θέματα αυτήν εδώ την εβδομάδα. Μπορεί να έχετε κάποιες εκπλήξεις που ίσως δεν σας αρέσουν και πολύ. Μέρες είναι και θα περάσουν. Εσείς πρέπει να έχετε στο μυαλό σας μόνο το συμφέρον σας και αυτά που μπορούν , να κάνουν πιο εύκολη την ζωή σας γιατί εδώ και αρκετό καιρό δεν περνάτε και τα καλύτερα. Αυτά τα επαγγελματικά σας να φτιάξουν λιγάκι και όλα τα άλλα αργά η γρήγορα θα τα βάλετε στην θέση τους. Παρόλο που είναι ο γενέθλιος μήνας σας , δεν αρχίζει και με τις καλύτερες προυποθέσεις αλλά εσείς έτσι κι αλλιώς δεν το βάζετε εύκολα κάτω. Σιγά σιγά θα στρώσουν και τα συναισθηματικά σας αλλά αυτόν τον καιρό μόνο αυτό δεν σας νοιάζει. Έχετε τόσα στο κεφάλι σας που οι έρωτες και τα πάθη έρχονται σε δεύτερη μοίρα. Γι αυτό λοιπόν , Ψυχραιμία και δύναμη.\nΙΧΘΥΕΣ: Για σας φίλες/οι μου πολύ καλός αυτός ο καιρός με πολλές και καλές εξελίξεις σε όλα σας τα θέματα , και αυτή η νέα σελήνη είναι το καλύτερο σας. Ρυθμίστε οικονομικά σας θέματα. Δείτε κληρονομικά η επιστροφές , αναδρομικά που μπορεί να δικαιούστε. Κάντε καλύτερες κινήσεις στα συναισθηματικά σας και φέρτε πιο κοντά σας αγαπημένα σας άτομα. Συμφιλιώσεις ευνοούνται και καλές οικογενειακές στιγμές για σας προβλέπονται. Ακόμα και την τύχη σας θα μπορούσατε να δοκιμάσετε αυτές τις μέρες. Τολμήστε.


ΠΡΟΤΕΡΑΙΌΤΗΤΕΣ ΜΙΑΣ ΑΡΙΣΤΕΡΉΣ ΠΕΡΙΦΕΡΕΙΑΚΉΣ ΔΙΟΊΚΗΣΗΣ ΓΙΑ ΤΗΝ ΚΡΉΤΗ ΚΑΙ ΤΟ ΛΑΣΊΘΙ. - Κατηγορία: ΑΠΟΨΕΙΣ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΑΠΟΨΕΙΣ / ΠΡΟΤΕΡΑΙΌΤΗΤΕΣ ΜΙΑΣ ΑΡΙΣΤΕΡΉΣ ΠΕΡΙΦΕΡΕΙΑΚΉΣ ΔΙΟΊΚΗΣΗΣ ΓΙΑ ΤΗΝ ΚΡΉΤΗ ΚΑΙ ΤΟ ΛΑΣΊΘΙ.\nΠΡΟΤΕΡΑΙΌΤΗΤΕΣ ΜΙΑΣ ΑΡΙΣΤΕΡΉΣ ΠΕΡΙΦΕΡΕΙΑΚΉΣ ΔΙΟΊΚΗΣΗΣ ΓΙΑ ΤΗΝ ΚΡΉΤΗ ΚΑΙ ΤΟ ΛΑΣΊΘΙ.\n06/03/2014 52 Προβολές\nΈχουμε βαρεθεί ν ακούμε για το αναπτυξιακό έλλειμμα στο Λασίθι, ακόμα και απ αυτούς που είναι υπεύθυνοι για την σημερινή κατάσταση. Διοίκησαν την Κρήτη εναλλάξ σαράντα χρόνια, έδωσαν χιλιάδες υποσχέσεις , για τον Βόρειο και νότιο οδικό άξονα, για φράγματα , προφράγματα, λιμάνια αεροδρόμια, νοσοκομείο κα.\nΑντ αυτού κατεδαφίζουν και όσα έγιναν με κόπο. Βλέπε νοσοκομεία, σχολές , υπηρεσίες. Και στους άλλους νομούς όμως αν τα εξετάσει κανείς καλά , όποια ανάπτυξη έγινε, έγινε προς όφελος των αστικών κέντρων κυρίως του Ηρακλείου και εις βάρος της επαρχίας. Έτσι χωριά ερημώθηκαν καλλιέργειες εγκαταλείφθηκαν και γιγαντώθηκε ο πληθυσμός των πόλεων.\nΔεν υπήρξε ποτέ ένας γενικότερος σχεδιασμός παρά αποσπασματικά έργα, ανάλογα τι ευρωπαϊκά προγράμματα υπήρχαν και τι μελέτες προλάβαιναν να κάνουν. Έτσι έγιναν έργα που δεν έλυναν οριστικά προβλήματα αλλά πολλές φορές δημιουργούσαν άλλα. Όπως για παράδειγμα οι δρόμοι καρμανιόλες ή το φράγμα Αποσελέμη , που δεν γεμίζει με νερό και τώρα λένε να φτιάξουν σήραγγα για να φέρουν νερό. Μπορεί κανείς να φέρει χιλιάδες παραδείγματα. Στο νομό μας το Σελινάρι έμεινε 7 χρόνια κλειστό, ο βόρειος άξονας φτιάχνεται είκοσι χρόνια τώρα και θα ολοκληρωθεί σε εκατό και βάλε χρόνια με τον ρυθμό αυτό.\nΣτον δήμο Ιεράπετρας μπάζωσαν μία παραλία και έσκαψαν άλλη και ένα έργο αποκατάστασης του αλιευτικού καταφυγίου- λιμανιού δεν μπορούν να κάνουν. Για μαρίνα βέβαια ούτε λόγος.\nΑυτά και άλλα τόσα είναι τα έργα και οι ημέρες τους. Τέρμα πια , πρέπει η Κρήτη να τελειώνει μ αυτούς.\nΗ ριζοσπαστική παράταξη με επικεφαλής τον Μιχάλη Κριτσωτάκη είναι έτοιμη να αναλάβει τα ηνία της Κρήτης.\nΠοιες όμως πρέπει να είναι η προτεραιότητες της παράταξης μάλιστα σε μια περίοδο κρίσης;\n– Πρώτη προτεραιότητα φυσικά είναι να προστατέψουμε την Κρήτη από περεταίρω υποβάθμιση να σταματήσουμε την αποψίλωση της επαρχίας και για μας στο Λασίθι την αποψίλωση και των πόλεων.\n– Στην συνέχεια πρέπει να αρχίσει ο αγώνας της ανάκαμψης από τις συνέπειες της κρίσης και να βάλουμε τα θεμέλια μιας νέας ισόρροπης ανάπτυξης προς όφελος των πολιτών και όχι αφηρημένα ανάπτυξη για την Κρήτη για το Λασίθι κλπ.\n– Οι δημόσιες επενδύσεις πρέπει να γίνουν ατμομηχανή της ανάπτυξης αλλά κάθε επένδυση πρέπει να εξετάζεται υπό το πρίσμα του συνολικότερου οφέλους προς τους πολίτες.\n– Βεβαίως περιττό είναι να πω πως η αριστερή διοίκηση στην Κρήτη θα πρέπει να έχει στο στόχαστρο της την άρση των ανισοτήτων μεταξύ των νομών, αυτή θα την κάνει να διαφέρει από τους προηγούμενους αλλά και αυτή θα είναι η μεγάλη της επιτυχία.\nΠροηγούμενο Άρθρο Αποχαιρετισμός στο Μανόλη Ροδανάκη.\nΕπόμενο Άρθρο «Πόσο, αληθινά, Ορθόδοξοι Χριστιανοί είμαστε;»


Ο Κουλούρης νεότερος πρώτος σκόρερ τα τελευταία 51 χρόνια!\n7 Μαΐου 2019, 13:25\nΟ Ευθύμης Κουλούρης αναδείχθηκε πρώτος σκόρερ της Super League Σουρωτή για το 2018-19. Διαβάζουμε τον πίνακα των σκόρερ, συγκρίνουμε με τα προηγούμενα χρόνια και ανακαλύπτουμε πρωτιές και... παραξενιές!\nΤο πρώτο που αξίζει να αναφερθεί είναι ότι ο Κουλούρης βγαίνει πρώτος σκόρερ σε ηλικία 23 ετών, ενός μήνα και 29 ημερών. Αυτό σημαίνει ότι είναι ο νεότερος πρώτος σκόρερ στην ιστορία της Super League Σουρωτή και ο νεότερος στην ιστορία της Α' Εθνικής τα τελευταία 51 χρόνια!\nΟ Ατρόμητος ανέδειξε για πρώτη φορά στην ιστορία του πρώτο σκόρερ. Αν εξαιρέσουμε την ΑΕΚ και τον Παναθηναϊκό, αθηναϊκές ομάδες ανέδειξαν πρώτο σκόρερ... τρεις και μισή φορές ο Πανιώνιος και... μισή η Καλλιθέα!


Peugeot 3008: Βραβείο για το “καλύτερο μικρομεσαίο SUV” - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nPeugeot 3008: Βραβείο για το “καλύτερο μικρομεσαίο SUV”\nΤο SUV Peugeot 3008 κατέκτησε τον τίτλο του «καλύτερου μικρομεσαίου SUV» για τρίτη συνεχή χρονιά από τους κατόχους που συμμετείχαν στην 16η Έρευνα «Driver Power». Επιπρόσθετα, το SUV, το οποίο πούλησε σχεδόν 1.500.000 οχήματα το 2019, κατέκτησε επίσης, το δεύτερο βραβείο του «πιο ικανοποιητικού οχήματος» μεταξύ όλων των κατηγοριών, σύμφωνα με την εν λόγω έρευνα.\nΗ έρευνα «Driver Power» διεξάγεται από το περιοδικό αυτοκινήτου Auto Express στη Μεγάλη Βρετανία και αποτελεί την νούμερο ένα έρευνα ικανοποίησης πελατών. Η έρευνα δίνει τη δυνατότητα στους κατόχους αυτοκινήτων να αξιολογήσουν το όχημά τους και τον κατασκευαστή του, στους εξής τομείς: Πρακτικότητα, χώροι, οδηγική εμπειρία, ασφάλεια, αξιοπιστία και ποιότητα κατασκευής. Ο θεσμός «Driver Power» στη συνέχεια γνωστοποιεί τα αποτελέσματα στις εταιρείες αυτοκινήτων, σχετικά με την καλύτερη και τη χειρότερη εμπειρία του πελάτη από το όχημα που κατέχει.\nΟ David Peel, διευθύνων σύμβουλος της Peugeot στη Μεγάλη Βρετανία δήλωσε: «Είμαστε απολύτως ικανοποιημένοι που το SUV Peugeot 3008 κατέκτησε τον τίτλο του “καλύτερου μεσαίου SUV” για τρίτη συνεχή χρονιά. Η ικανοποίηση των πελατών μας είναι προτεραιότητα για την Peugeot και μας κάνει ιδιαίτερα υπερήφανους το γεγονός πως την πρώτη θέση στην κατηγορία του, το 3008 την λαμβάνει από τους ίδιους τους κατόχους του μοντέλου».\nΟ διευθυντής σύνταξης του περιοδικού «Auto Express», Steve Fowler δήλωσε: «Το Peugeot 3008 εξακολουθεί να γοητεύει τους κατόχους. Το εξαιρετικό στυλ συναντά την στιβαρή ποιότητα κατασκευής και την υψηλή αξιοπιστία, ενώ η μερίδα κατόχων που αναφέρουν προβλήματα είναι αξιοσημείωτα χαμηλή, σχεδόν μηδενική. Ο εσωτερικός σχεδιασμός του 3008 είναι σαγηνευτικός, οι χώροι είναι μεγάλοι και έτσι, καθίσταται το ιδανικό οικογενειακό αυτοκίνητο. Δεν είναι τυχαίο, άλλωστε που βραβεύεται ως το “καλύτερο μεσαίο SUV” και το δεύτερο “πιο ικανοποιητικό αυτοκίνητο” μεταξύ όλων των κατηγοριών».\nΤο SUV Peugeot 3008 έχει ήδη κατακτήσει περισσότερα από 22 βραβεία στη Μεγάλη Βρετανία και πάνω από 70 Διεθνή βραβεία, μεταξύ των οποίων και την ανώτερη διάκριση του Αυτοκινήτου της Χρονιάς για το 2017.\nΠροηγούμενο άρθροΠώς λειτουργεί το turbo;\nΕπόμενο άρθροΞεκίνησε η κρίσιμη Σύνοδος Κορυφής -Μέσω τηλεδιάσκεψης


Η Ευρώπη ξεκινά να στέλνει πρόσφυγες πίσω στην Ελλάδα! | politischios.gr\nΗ Ευρώπη ξεκινά να στέλνει πρόσφυγες πίσω στην Ελλάδα!\nΈτοιμες να ξεκινήσουν τη διαδικασία επιστροφής των προσφύγων στην Ελλάδα, είναι πολλές ευρωπαϊκές χώρες, όπως σημειώνει ο Guardian.\nΤα κράτη της ΕΕ θα στείλουν πίσω τους αιτούντες άσυλο που πρώτη φορά κατεγράφησαν στην Ελλάδα, εξηγεί η βρετανική εφημερίδα.\nΗ Γερμανία έχει κάνει 400 αιτήσεις μετεγκατάστασης, σύμφωνα με αξιωματούχους του Βερολίνου αλλά και πηγές της ελληνικής κυβέρνησης. το Ηνωμένο Βασίλειο, η Γαλλία, οι Κάτω Χώρες και η Νορβηγία ζήτησαν επίσης να επιστραφούν αιτούντες άσυλο στην Ελλάδα.\nΟ Γιάννης Μουζάλας μιλώντας στον Guardian είπε ότι οι πρώτες επιστροφές θα γίνουν αμέσως. «Η διαδικασία έχει αρχίσει και πιστεύουμε ότι οι πρώτες επιστροφές θα ξεκινήσουν το επόμενο μήνα. Θα αρχίσει με έναν συμβολικό αριθμό, σαν μια πράξη φιλίας (απέναντι στα άλλα ευρωπαϊκά κράτη). Η Ελλάδα έχει ήδη υποδεχθεί τόσους πολλούς πρόσφυγες, έχει υποστεί τέτοια πίεση που η αποδοχή ακόμη περισσότερων θα ήταν παράλογη, ένα αστείο αν όχι μια τραγωδία».\nΟ υπουργός Μεταναστευτικής Πολιτικής ανέφερε ακόμη ότι δεν έχει ιδέα που ακριβώς στην Ελλάδα θα εγκατασταθούν οι πρόσφυγες που θα επιστραφούν από τις άλλες χώρες ή το αν θα μείνουν στη χώρα μας ή θα φύγουν για αλλού. «Δεν ξέρω που θα πάνε. Μπορεί στην Αθήνα, μπορεί στη Θήβα, θα φιλοξενηθούν σε διαμερίσματα», προσέθεσε. «Οτι και να γίνει, οι συνθήκες θα είναι καλές, έχουν βελτιωθεί σημαντικά και θα πληρούν τα κριτήρια της ΕΕ».\nΑξιωματούχοι, σημειώνει ο Guardian, υποστηρίζουν ότι η αποδοχή των προσφύγων δεν ήταν κάτι που επιδέχεται διαπραγμάτευσης, απορρέει από τις υποχρεώσει στο πλαίσιο της ΕΕ και άλλωστε έχουν εισπραχθεί κεφάλαια από τις Βρυξέλλες για αυτό. Η επανεγκατάσταση δεν θα επηρεάσει τους αιτούντες άσυλο που έφθασαν στην ΕΕ πριν από το Μάρτιο του τρέχοντος έτους.\nΜνεία κάνει και στις συνθήκες που επικρατούν στα κέντρα προσφύγων χαρακτηρίζοντάς τες αξιοθρήνητες. Η οργάνωση Human Rights Watch δήλωσε πρόσφατα ότι οι απόπειρες αυτοκτονίας, επιθετικότητα, το άγχος και την κατάθλιψη όλο και αυξάνονται στα κέντρα φιλοξενίας. Οι τοπικές υπηρεσίες, από την πλευρά τους, διαμαρτύρονται για το γεγονός ότι δεν μπορούν να αντεπεξέλθουν.\nTην ίδια ώρα, η κυβέρνηση της Άνγκελα Μέρκελ δέχεται έντονες επικρίσεις ότι βάζει φρένο στην επανένωση προσφύγων με τις οικογένειές τους στη Γερμανία. Σύροι πρόσφυγες που ζητούν να μετεγκατασταθούν στη χώρα της κεντρικής Ευρώπης διαμαρτύρονται ότι σε σχέση με την περασμένη άνοιξη έχουν μειωθεί κατά ένα πέμπτο σε λιγότερες από εκατό οι επανενώσεις οικογενειών. Βέβαια, η γερμανική κυβέρνηση αρνείται ότι έχει μπει επισήμως ένα πλαφόν οροφής στον αριθμό των προσφύγων από την Ελλάδα που μπορούν να ξανασμίξουν με τα συγγενικά τους πρόσωπα στη Γερμανία. Αλλά το υπουργείο Εσωτερικών, απαντώντας σε επερώτηση που κατέθεσε στη βουλή το Αριστερό Κόμμα, παραδέχθηκε ότι εξακολουθούν να ζούν στην Ελλάδα «μέχρι και 4.339» ως επί το πλείστον Σύροι αιτούντες άσυλο, αν και έχει ήδη εγκριθεί το αίτημά τους να ξανασμίξουν με τις οικογένειές τους.


Δηλώσεις σε μέσο της Αιγύπτου παραχώρησε ο μάνατζερ του Αμρ Ουάρντα. «Μίλησα με τον Αμρ για τις προσφορές που έχει από Κύπρο, αλλά μου είπε ότι η επιθυμία του είναι να επιστρέψει στην Ελλάδα». «Θα κάνει διακοπές για λίγες ημέρες την ερχόμενη...\nΑποχωρεί από την Ανόρθωση ο Νίκος Καλτσάς, ύστερα από 3 χρόνια. Δείτε την ανάρτηση του: Μετα απο 3 ομορφα χρονια ηρθε η ωρα του αποχαιρετισμου απο την ΑΝΟΡΘΩΣΗ..Ετσι ειναι το ποδοσφαιρο..Σε αυτα τα 3 χρονια φευγω γεματος και εχοντας πετυχει...\nΔείτε την ανακοίνωση από τον Παν.Συ.Φι. Ανόρθωσις Αμμοχώστου.. Αναλυτικά η ανακοίνωση: Από την (δική μας) κόλαση στον περσινό τελικό κυπέλλου μέχρι τον παράδεισο με τα ευρωπαϊκά ταξίδια και πάλι πίσω στην κόλαση της αποτυχίας αυτή την φορά. Κάπως...\nΕτοιμάζει βαλίτσες ο Χόφχανες Αμπαρτζουμιάν της Ανόρθωσης αφού κλήθηκε στην Εθνική Αρμενίας για τα παιχνίδια του Nations League.. Αναλυτικά τα παιχνίδια της Αρμενίας που ακολουθούν: June 4, at 17:00 - Armenia-Republic of Ireland June 8, at 22:45 -...\nΘέλουν να κλέψουν τον Κετπάγια από την Ανόρθωση: «Θέλει μακροχρόνια συμβόλαιο και €350.000»\nΔημοσίευμα «ΒΟΜΒΑ» για το μέλλον του Τιμούρ Κετσπάγια. Συγκεκριμένα η ιστοσελίδα sportinfo του Αζερμπαιτζάν αναφέρει ότι ότι Γεωριανός κόουτς της Κυρίας βρίσκεται στο στόχαστο της Νέφτσι Μπακού, από την οποία ζήτησε 350.000 χιλιάδες ευρώ και...\nΕλεύθερος ο Κυριάκος Παπαδόπουλος...Ανοίγει το παράθυρο για DEAL\nΆρχισαν οι αποχωρήσεις στον Ατρόμητο, αρχίζοντας με αυτόν τον τρόπο την υλοποίηση του σχεδιασμού του εν όψει της νέας σεζόν. Συγκεκριμένα, παρελθόν από τους Περιστεριώτες αποτελούν οι Σρνταν Σπιριντόνοβιτς, Τζόρτζε Ντένιτς, Ντάνι Καστεγιάνο, Τόμας...\nΜεταγραφικό: Θέλουν να φέρουν στην Κύπρο τον Κυριάκο Παπαδόπουλο!\nΣτην Ελλάδα αναφέρονται σε ενδιαφέρον του Παναθηναϊκού για τον Παύλο Κορρέα της Ανόρθωσης. Μάλιστα θεωρούν ότι η συμφωνία είναι δεδομένη, στέλνοντας στην Κυρία τον ελεύθερο αμυντικό Κυριάκο Παπαδόπουλο. Αναλυτικά όσα γράφουν: «Στην Ανόρθωση επειδή...\nΜεταγραφικό: Θέλουν να κλέψουν τον Παύλο Κορρέα από την Ανόρθωση!\nΣυνεχίζουν να οργιάζουν τα σενάρια με ποδοσφαιριστές που αγωνίζονται στην Κύπρο. Συγκεκριμένα όπως γράφει η ιστοσελίδα sportdog.gr ο Παναθηναϊκός ενδιαφέρεται για τον αμυντικό της Κυρίας, τονίζοντας ότι με 15 χιλιάδες ευρώ μπορεί να μείνει...\nΟ Πρόεδρος Αναστασιάδης με κασκόλ Απόλλωνα (εικόνες)\nΣτο Τσίρειο βρίσκεται ο Πρόεδρος της Δημοκρατίας, Νίκος Αναστασιάδης, για να παρακολουθήσει από κοντά το παιχνίδι του Απόλλωνα με την ΑΕΚ και την φιέστα των πρωταθλητών Κύπρου.\nΑποχωρεί από την Ανόρθωση και έστειλε το μήνυμα του στον κόσμο της κυρίας, ο Αμρ Ουάρντα.. "Τι μπορώ να πω; Θα μου λείψουν τα πάντα για σένα, η αγάπη σας για μένα, ο σεβασμός σας, η ιστορική φανέλα. Απίστευτοι οπαδοί που με έκαναν να νιώσω...\nΒαρύ είναι το κλίμα στην Ανόρθωση, μετά την ήττα από τον Άρη, που άφησε την «Κυρία» εκτός Ευρώπης. Αρκετός ήταν ο κόσμος που μαζεύτηκε έξω από τα αποδυτήρια της Ανόρθωσης, με τον μεγαλομέτοχο της ομάδας, Χρίστο Πουλλάΐδη να στέλνει το μήνυμα...\nΔείτε όλα όσα είπε ο τεχνικός της Ανόρθωσης, Τιμούρ Κετσπάγια μετά την ήττα της ομάδας του από τον Άρη Λεμεσού με 0-3 που την άφησε εκτός Ευρώπης. Αναλυτικά όσα είπε: «Δυστυχώς δεν καταφέραμε παρόλο ότι γενικότερα μιλάμε για όλη τη χρονιά πιστεύω...\nΔείτε γκολ και φάσεις από τον αγώνα Ανόρθωση - Άρης 0-3.\nΜε μεγάλο πρωταγωνιστή τον Ματίγια Σπόλιαριτς, ο οποίος σημείωσε 2 γκολ, ο Άρης Λεμεσού κέρδισε την Ανόρθωση με 0-3 στο «Αντώνης Παπαδόπουλος», αφήνοντας εκτός Ευρώπης την Κυρία. Η «Ελαφρά ταξιαρχία» μετά την φετινή εξαιρετική σεζόν της, κέρδισε...\nΚΟΚΚΙΝΗ ΚΑΡΤΑ στον Λάζαρο Χριστοδουλόπουλο!\nΣτο 78ο λεπτό ο Λάζαρος Χριστοδουλόπουλος αποβλήθηκε με απευθείας κόκκινη κάρτα για σκληρό φάουλ πάνω στον Φράνγκο.\nΒΙΝΤΕΟ: Αυτό είναι το γκολ που μέχρι στιγμής αφήνει ΕΚΤΟΣ Ευρώπης την Ανόρθωση και στέλνει τον Άρη!\nΣτο 43ο λεπτό ο Άρης άνοιξε το σκορ στο «Αντώνης Παπαδόπουλος» με το Στιβ Γιαγκό, ο οποίος «έκλεψε» την μπάλα στο σουτ του Σπόλιαριτς και με πλασέ εντός περιοχής έδωσε το προβάδισμα στην Ελαφρά Ταξιαρχεία. Αν παραμείνει αυτό το σκορ, ο Άρης...\nΦωτορεπορτάζ από τις κερκίδες του αγώνα στην Λάρνακα\nΔείτε πλούσιο φωτορεπορτάζ από τον αγώνα Ανόρθωση-Άρης.\nΑυτούς παρατάσσουν Κετσπάγια και Σπιλέφσκι για τον «Ευρωπαϊκό» αγώνα Ανόρθωση-Άρης\nΔείτε τις εντεκάδες που παρατάσσουν Τιμούρ Κετσπάγια και Αλεξέι Σπιλέφσκι για τον αγώνα Ανόρθωση-Άρης. Μέσα από τον συγκεκριμένο αγώνα, οι δύο ομάδες στοχεύουν σε έξοδο τους στην Ευρώπη, με την Ανόρθωση να έχει ένα μικρό προβάδισμα στην βαθμολογία.\nΕτοιμάζεται για τον αποψινό κρίσιμο αγώνα ο Αμρ Ουάρντα με αντίπαλο τον ΑΡΗ. Θα είναι σίγουρα ο τελευταίος φετινός και ενδεχομένως και ο τελευταίος με τη φανέλα της Ανόρθωσης, αν και γίνονται προσπάθειες προκειμένου να παραμείνει στην ομάδα με...\nΚύριε Πογέτ ο Λάζαρος;\nΑνακοινώθηκε η αποστολή της Εθνικής Ελλάδος για τα παιχνίδια του nations league, από την οποία απουσιάζει ο Λάζαρος Χριστοδουλόπουλος της Ανόρθωσης, ο οποίος πραγματοποίησε εξαιρετική χρονιά φέτος. Ο 35χρονος επιθετικός της "Κυρίας" που ανανέωσε...\nΕπέλεξε Κύπρο αντί Παναμά ο Παύλος Κορρέα\nΈξι ποδοσφαιριστές της Ανόρθωσης περιλαμβάνει η κλήση του Νίκου Κωστένογλου, για τους ερχόμενους αγώνες της Εθνικής Κύπρου μέσα στον Ιούνιο. Από τους 6 ποδοσφαιριστές της Κυρίας ξεχωρίζει η πρώτη κλήση του αμυντικού της Ανόρθωσης, Παύλου Κορρέα, ο...\nΗ πρώτη πολύ καλή μεταγραφή!\nΣε συμφωνία με την Ανόρθωση ήρθε ο Σάββας Δαμιανού, για να είναι ο νέος επικεφαλής στο τμήμα σκάουτινγκ. Πρόκειται μάλιστα για μια κίνηση που γίνεται μετά από υπόδειξη του Νεόφυτου Λάρκου. Ένας αξιόλογος και ταλαντούχος προπονητής με ιδιαίτερο...\nΕΞΕΛΙΞΗ: Συμφώνησε με τον Σάββα Δαμιανού\nΣτην Ανόρθωση αναμένεται να συνεχίσει την καριέρα του ο Κύπριος προπονητής Σάββας Δαμιανού, αλλά...από άλλον ρόλο. Συγκεκριμένα θα αναλάβει επικεφαλής στον τμήμα σκάουτινγκ της «Κυρίας» και αποτελεί προσωπική επιλογή του Νεόφυτου Λάρκου. Στην μέχρι...\nΑΠΟΚΑΛΥΨΗ: «Για τον Λάζαρο φέτος ενδιαφέρθηκε και άλλη Κυπριακή ομάδα!»\nΜέσα από τον προσωπικό του λογαριασμό στα social media, ο Ελλαδίτης δημοσιογράφος Αντώνης Τσιράκης αναφέρεται στην ανανέωση του συμβολαίου του Λάζαρου Χριστοδουλόπουλου. Μάλιστα σημειώνει ότι υπήρχε φήμη, ότι για τον Λάζαρο ενδιαφέρθηκε και άλλη...\nΛάζαρος και...ΕΠΙΣΗΜΑ στην Ανόρθωση την σεζόν 2022-23! [ΑΝΑΚΟΙΝΩΣΗ]\nΝωρίτερα ο Λάζαρος Χριστοδουλόπουλος κάλεσε τον κόσμο της ομάδα να στηρίξει την Ανόρθωση στον τελευταίο αγώνα της σεζόν, όπου παράλληλα ανακοίνωσε(ΕΔΩ) την παραμονή του στην ομάδα. Λίγα λεπτά αργότερα, η «Κυρία» επισημοποίησε την συμφωνία. Η...\nΒΙΝΤΕΟ ΑΝΟΡΘΩΣΗΣ προς τον κόσμο: «Ο Λάζαρος Χριστοδουλόπουλος θέλει να σας στείλει ένα μήνυμα...»\nΜέσω της επίσημης σελίδας της στα social media, η Ανόρθωση Αμμοχώστου στέλνει δυνατό μήνυμα ενόψει του τελευταίου αγώνα μέσω...του Λάζαρου Χριστοδουλόπουλου. Παράλληλα ο Ελλαδίτης ποδοσφαιριστής προανήγγειλε την ανανέωση του συμβολαίου του για...\nΕισφορά στην οικογένεια Ευριπίδη Φράγκου από την Ανόρθωση\nΔείτε την ανακοίνωση της Ανόρθωσης.. Η Ανόρθωσις Αμμοχώστου ανακοινώνει την έναρξη της προπώλησης των εισιτηρίων για τον αγώνα με τον Άρη στo «Αντώνης Παπαδόπουλος» (21/5, 19:00), στα πλαίσια της 32ης αγωνιστικής του πρωταθλήματος. Με απόφαση της...\nΟ Κωστάκης για το βραβείο του (εικόνα)\nΜε ανάρτηση του στα μέσα κοινωνικής δικτώσης, ο αρχηγός της Ανόρθωσης. Κωστάκης Αρτυματάς, αναφέρθηκε στην χθεσινή του βράβευση ως μέλος της κορυφαίας εντεκάδας του πρωταθλήματος. Δείτε αυτή τη δημοσίευση στο Instagram. Η δημοσίευση κοινοποιήθηκε...\nMVP του πρωταθλήματος ο Άμρ Ουάρντα: «Είχα προβλήματα στον ΠΑΟΚ-Απολαμβάνω το ποδόσφαιρο και την ζωή στην Ανόρθωση!»\nΩς ο κορυφαίος ποδοσφαιριστής τους πρωταθλήματος ψηφίστηκε ο Αιγύπτιος ποδοσφαιριστής της Ανόρθωσης, Άμρ Ουάρντα. Έκανε μια μικρή ανασκόπηση της επόμενης σεζόν, ενώ έδωσε και την απάντηση του, για το που θα τον βρει η επόμενη σεζόν. Αναλυτικά όσα...\nΜοντέλο ο Ουάρτνα! [ΕΙΚΟΝΕΣ]\nΞεχώρισε με το ωραίο κουστούμι του ο ποδοσφαιριστής της Ανόρθωσης Άμρ Ουάρντα, στα βραβεία του ΠΑ.Σ.Π. Εντυπωσιακό το σακάκι του και ακόμα πιο ωραίο το παπιγιόν του. Ο ίδιος πόζαρε με το πλατύ χαμόγελο του στον συνεργάτη μας savvidespress.\nΑνάρτηση με ΚΑΡΦΙΑ από τον Λάζαρο μετά την μη συμπερίληψη του στους κορυφαίους! [ΦΩΤΟ]\nΟ ΠΑ.Σ.Π βραβεύει απόψε τους κορυφαίους ποδοσφαιριστές σε διάφορες κατηγορίες, τόσο σε ατομικό, όσο και ομαδικό επίπεδο. Από αυτές τις βραβεύσεις το όνομα του Λάζαρου Χριστοδουλόπουλου, απουσιάζει, με τον Ελλαδίτη ποδοσφαιριστή να εκφράζει μέσω της...


ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΕΠΑΝΩΣΗΦΗ: Έτσι ζουν οι Άγιοι….\nΕάν ο νους δεν ησχολείτο με τα ορατά, αλλά γρηγορούσε συνεχώς και σκεπτότνα τον Θεόν, τότε δεν θα είχε νοήματα “εν χρήσει”, δεν εθα είχε πληρότητα νοημάτων, θα ήταν κενός, εκζητών μόνον Κύριον τον Θεόν.\nΆρα δεν υπάρχει κακό. Το μόνο κακό για μας είναι το ότι ο νους μας συνηθίζει να σκέπτεται σαρκικά, να σκέπτεται κατα την ανθρώπινη λογική. Ο νους μας είναι πάντοτε γεμάτος από νοήματα, το ένα διαδέχεται το άλλο, απασχολείται με προβλήματα και ιδέες, με γνώμες και επιθυμίες.\nΟι Άγιοι έχουν πλήρη την γνώσι· βλέπουν αφ’ενός με την δικής τους αμαρτωλότητα, αφ’ετέρου δε την αγιότητα και την χάρι και την αγάπη του Θεού, στην οποία συμμετέχουν.\nΟ εγωισμός είναι λάθς στην κρίσι της νοήσεως. Όποιος νομίζει πως είναι Άγιος, κρίνει κατ’ άνθρωπον, κατα σάρκα, και βγάζει το συμπέρασμα πως είναι Άγιος. Ο αληθής όμως Άγιος δεν σκέπτεται και δεν κρίνει κατ’ αίσθησιν αλλά κατα θείαν έμπνευσι και φώτισι, όπότε δεν πέφτει έξω.\nΠηγή: (Γέροντας Αιμιλιανός Σιμωνοπετρίτης, από το βιβλίο: ΠΕΡΙ ΑΓΑΠΗΣ, ερμηνεία στον Άγιο Μάξιμο, εκδ.: Ίνδικτος), Με παρρησία…


Τέλος ο Κουτσόπουλος | ThesSports\nΑρχική ΠΟΔΟΣΦΑΙΡΟ SUPERLEAGUE Τέλος ο Κουτσόπουλος\nΤέλος ο Κουτσόπουλος\nΠαρελθόν από τον Πανθρακικό αποτελεί ο Δημήτρης Κουτσόπουλος, με την ομάδα της Κομοτηνής να ανακοινώνει την λύση της συνεργασίας της με τον έμπειρο τερματοφύλακα. Ο 36χρονος γκολκίπερ μετακόμισε στον Πανθρακικό τον Ιούλιο του 2010 και αγωνίστηκε σε 22 αναμετρήσεις της Σούπερ Λίγκας και 55 της Φούτμπολ Λιγκ.\nΣε δηλώσεις του ο Κουτσόπουλος τόνισε: «Πέρασα υπέροχα στην Κομοτηνή, καθώς έζησα αυτό που ονειρεύεται κάθε ποδοσφαιριστής. Είχαμε πολλές επιτυχίες με την ομάδα, κατακτήσαμε τον τίτλο της Φούτμπολ Λιγκ, παραμείναμε για 2 χρόνια στην Σούπερ Λιγκ, φτάσαμε στα ημιτελικά του κυπέλλου, παίξαμε ωραίο ποδόσφαιρο και το απολαύσαμε κάθε στιγμή.\nΑπό την άλλη πλευρά, ο κόσμος της Κομοτηνής αγκάλιασε την οικογένεια μου από την πρώτη στιγμή και μας βοήθησε ώστε να αισθανθούμε ακόμη πιο άνετα στην πόλη. Μπορεί να φεύγω από την Κομοτηνή, αλλά αφήνω ένα μέρος της καρδιάς μου εδώ. Θα τους θυμάμαι για πάντα και ελπίζω κάποια στιγμή να βρεθούμε και πάλι».\nΠροηγούμενο άρθροΔίνει ΑΦΜ ο Εθνικός Γαζώρου\nΕπόμενο άρθροΠρόκριση θέλει ο «Sokratis»\n“Να κριθεί το πρωτάθλημα στο γήπεδο”


xasapakos - GreekMeds Fora - Medical Students and Young Doctors - ιατρική σχολή\n4.747 profile views\nxasapakos started following Odin 18 Σεπτεμβρίου 2010\nOdin started following xasapakos 18 Σεπτεμβρίου 2010\ntopic απάντησε σε xasapakos στο ele σε Ιατρική Σχολή Πάτρας\nΘΕΜΑΤΑ 25-9-09 1. ΣΠΟΝΔΥΛΟΛΙΣΘΗΣΗ α)ορισμος-ταξινομηση β)επιπλοκες γ)αντιμετωπιση 2. ΚΑΤΑΓΜΑ ΣΚΑΦΟΕΙΔΟΥΣ α)χειρουργικη αντιμετωπιση β)συντηρητική αντιμετώπιση γ)επιπλοκες 3. ΑΝΟΙΚΤΑ ΚΑΤΑΓΜΑΤΑ ΜΑΚΡΩΝ ΟΣΤΩΝ α)ορισμος β)ταξινομηση γ)αντιμετωπιση 4. ΤΡΑΥΜΑΤΙΚΟ ΕΞΑΡΘΡΗΜΑ ΩΜΟΥ α)μηχανισμος κακωσης β)συνοδες κακωσεις γ)αντιμετωπιση 5. ΟΣΤΕΟΕΙΔΕΣ ΟΣΤΕΩΜΑ α)ορισμος β)κλινική εικόνα γ)αντιμετωπιση\nxasapakos started following skydogsully 5 Αυγούστου 2009\nskydogsully started following xasapakos 5 Αυγούστου 2009\ntopic απάντησε σε xasapakos στο krystal σε Ιατρική Σχολή Πάτρας\nΕγώ διάβασα από διαφάνειες πέρυσι και από τους οδηγούς μελέτης που έχει στο internet και το πέρασα με 6 νομίζω.. οι οδηγοί είναι στη σελίδα της σχολής-εκπαίδευση-μαθήματα-ουροποιητικό (ιδιαίτερα τις ερωτήσεις τους γιατί πέφτουν μερικές ίδιες) κάπου έχω και τις απαντήσεις αν δυσκολευτείς Επίσης λένε οτί πέφτουν και θέματα αλλά δε τα έχω δει.. καλή επιτυχία\ntopic απάντησε σε xasapakos στο hakkinen σε Ιατρική Σχολή Πάτρας\nΤα θέματα που πέσανε στην εξέταση στις 26/2/2009 1. Ποια τα διαγνωστικά κριτήρια της παραληρητικής διαταραχής; 2. Διαφορική διάγνωση ψυχογενούς ανορεξίας. 3. Ποια η ψυχαναλυτική θεωρία για τα αίτια της κατάθλιψης; 4. Επιδημιολογία σχιζοσυναισθηματικής διαταραχής. 5. Διαταραχή οργάνωσης και δομής της σκέψης στη σχιζοφρένεια. 6. Τι γνωρίζετε για τη κατατονική μορφή της σχιζοφρένειας; 7. Τι συμβαίνει στο 2ο και 3ο χρόνο ανάπτυξης του παιδιού; 8. Ποια η κλινική εικόνα του υπερκινητικού συνδρόμου; 9. Κλινική εικόνα διαταραχής προσωπικότητας μεθωριακού τύπου. 10. Διαταραχές ύπνου στη μείζων κατάθλιψη.\ntopic απάντησε σε xasapakos στο φοιτητάμπουρας σε Ιατρική Σχολή Πάτρας\nΤην Τρίτη.. Επιπλέον θα είναι ανοικτή και η γραμματεία την Τρίτη για όσους ενδιαφέρονται\ntopic απάντησε σε xasapakos στο dr.zark σε Ιατρική Σχολή Πάτρας\nΘΕΜΑΤΑ ΦΑΡΜΑΚΟΛΟΓΙΑΣ ΙΙ (ΙΑΝΟΥΑΡΙΟΣ 2008) 1. Ποιες οι μοριακές και οι φυσιολογικές δράσεις των β2 αγωνιστών στο βρογχικό άσθμα; 2. Ποια νοσήματα και ποια φάρμακα ενισχύουν τη δράση της βαρφαρίνης 3. Ποια η φαρμακοκινητική της ακυκλοβίρης; 4. Συγκρίνετε τα διγουανιδια με τις θειαδιναζόλες (κάτι τέτοιο- από σημειώσεις) 5. Θεραπευτικές χρήσεις γλυκοκορτικοειδών; 6. α. Ανεπιθύμητες ενέργειες ανδρογόνων (σε πολλαπλής επιλογής) 7. Πολλαπλής με διγοξίνη σε σύγκριση με διγιτοξίνη 8. Εισαγωγικά αντικαρκινικών φαρμάκων σε σωστό λάθος 9. α. κετοκοναζολη (πότε δίνουμε και ποια η μοριακή δράση) β. στατίνες γ. ταμοξιφαίνη δ. σιμετιδίνη 10. Συγκρίνετε ακεταμινοφαίνη με ένα άλλο μσαφ (δράσεις +ανεπιθύμητες) 11. Ποιες οι ενδείξεις χρησιμοποίησης των α. νιτροπρωσικό νάτριο 12. Τι δίνουμε σε ήπια υπέρταση σε μέσης ηλικίας ασθενή και σε τι αποσκοπούμε με την αγωγή που θα του δωσουμε (δράσεις φαρμάκων) Δεν έβαλε τπτ από αντιπρωτοζωικά\nΑν γίνεται κάποιος από μεγαλύτερο έτος ας δώσει κάποιες πληροφορίες για τη Νευρολογία... Σε μας δεν εχουν δώσει ακόμα βιβλία και δε θα τα πάρουμε μέχρι την Παρασκευή που θα δώσουμε άτυπα το μάθημα. 1. Υπάρχει κάποιος μεγαλύτερου έτους που να μπορεί να μου δανείσει κάποιο βιβλίο Νευρολογίας μέχρι την Παρασκευή..; Δε σκοπεύω να σημειώσω πάνω.. απλά όπως είπαν στο μάθημα χωρίς βιβλίο δεν έχει κ πολύ νόημα να κατέβουμε να δώσουμε.. 2. Αν κατάλαβα καλά με τις ''120'' ερωτήσεις το περνάς ή δύσκολα; Τις έχει πάντως πλέον ο Γιαννοπουλος.. 3. Πρέπει να τα ξέρεις όλα παπαγαλία όπως έπρεπε στη Δερματολογία;\ntopic απάντησε σε xasapakos στο xasapakos σε Ιατρική Σχολή Πάτρας\nxasapakos posted a topic in Ιατρική Σχολή Πάτρας\nΑυτά είναι τα θέματα που έπεσαν σήμερα στο αναπνευστικό της απαρτιωμένης.. Ένα σχόλιο μόνο.. τον Ιούνιο έβαλε 10 πολλαπλής χωρίς αρνητική βαθμολόγηση και φέτος 40 ανάπτυξης με αρνητική.. Κανένα παραπάνω σχόλιο για τον 'κ. Σπυρόπουλο... Όπως είπε και ο ίδιος.. '' Ό,τι θέλω κάνω!'' 1. Πόσους κροσσούς έχει κάθε κύτταρο του αναπνευστικού βλεννογόνου και ποιο το μήκος τους; 2. Ποια η διάμετρος της κυψελίδας; 3. Τι είναι η διατασιμότητα; 4. Ποιο το σημείο ίσης πίεσης EPP, πώς παράγεται; 5. Τι γνωρίζετε για τον εφεδρικό αερισμό; 6. Γιατί οι κυψελίδες δε συμπίπτουν κατά την ήρεμη αναπνοή; 7. Τι είναι η διαπνευμονική πίεση και πώς παράγεται; 8. Τι είναι η υπόπνοια και τι η άπνοια; 9. Ποια η σχέση στροβιλώδους ροής με το ειδικό βάρος του εισπνεόμενου αερίου; 10. Πότε η ροή είναι ανεξάρτητη της προσπάθειας; 11. Τι είναι οι πόροι Kohn; 12. Γιατί είναι αρνητική η ενδουπεζωκοτική πίεση; 13. Γιατί γίνεται η μετακίνηση αέρα από το στόμα στις κυψελίδες; 14. Ποια τα κριτήρια του ήπιου άσθματος; 15. Ποια τα κριτήρια του μέτριου άσθματος; 16. Ποια τα κριτήρια του βαρέως άσθματος; 17. Ποια τα κριτήρια της ήπιας ΧΑΠ; 18. Ποια τα κριτήρια της βαριάς ΧΑΠ; 19. Πώς μετράμε την FRC με He; Ποιος ο φυσικός νόμος; 20. Ποια η σχέση συχνότητας αναπνοής με διατασιμότητα; 21. Ποιος ο ρόλος των πνευμονοκυττάρων II στις διάμεσες πνευμονοπάθειες; 22. Ποιος ο ρόλος των ινοβλαστών στις διάμεσες πνευμονοπάθειες; 23. Τι είναι το Haldane; 24. Τι είναι το φαινόμενο Bohr; 25. Ποιες ουσίες προκαλούν συνήθως ταχεία ασθματική κρίση; 26. Τι είναι το πεπτίδιο P (άσθμα); 27. Ποιο το διάγραμμα του παθογενετικού μοντέλου του άσθματος; 28. Ποιος ο τύπος ροής (V) –ΔP; 29. Ποιο το διάγραμμα P – V. Γιατί έτσι η καμπύλη; 30. Πως μετράμε την αντίσταση των αεραγωγών με το Σωματικό Πληθυσμογράφο; 31. Η αντίσταση των αεραγωγών είναι ίδια ή διαφορετική σε επίπεδο RV/TLC; 32. Σε μια βίαιη εκπνοή σε ποιους πνευμονικούς όγκους η ροή είναι μεγαλύτερη; 33. Πως ορίζεται η αφύπνιση σε μελέτη ύπνου; 34. Τι είναι το 2,3 DPG; 35. Τι ξέρετε για την ινοποιό κυψελίτιδα; 36. Που βρίσκονται οι β2 υποδοχείς; 37. Που βρίσκονται οι χολινεργικοί υποδοχείς και πως αναστέλλονται; 38. Που παράγονται τα ηωσινόφιλα και ποια η σχέση ηωσινοφίλων –άσθματος ; 39. Ποια θωρακικά νοσήματα προκαλούν περιοριστική νόσο του πνεύμονα; 40. Κορεσμός αιμοσφαιρίνης σε σχέση με συγγένεια Hb-Ο2.\nΓια νευροφυσιολογία αρκούν τα θέματα που πουλάει ο Γιαννόπουλος. Συνέχει τα ίδια πολλαπλής επιλογής πέφτουν. Επίσης, πέφτουν και δύο τρεις ερωτήσεις ανάπτυξης από ένα φυλλάδιο που το πουλάει πάλι ο Γιαννοπουλος αλλά μπορείς να το βρεις και στις βιβλιοθήκες, κεντρική και ιατρικής. Το έχει γράψει ο Κωστόπουλος και το ζητάς από γιαννοπουλο σαν το ''καλαμάρι'' Τεσπα, δεν αξίζει να αφιερώσεις πάνς από 3,4 μέρες σε αυτό το μάθημα. Για νευροανατομία πέφτουν όλα συμπλήρωσης αν θυμάμαι καλά και μία ερώτηση ανάπτυξης που αφορά τα κλινικά που έχουν τα φυλλάδια. Γενικά πρέπει να ξέρεις πολύ καλά τα φυλλάδια του Βαράκη (περίπου 90 σελίδες) γιατί ρωτάει πολλά πράγματα. Εμένα μου πήρε 1 βδομάδα και έγραψα 8 χωρίς να έχω ξαναδιαβάσει. Σόρρυ για την καθυστερημένη απάντηση Καλή Επιτυχία\ntopic απάντησε σε xasapakos στο wandering σε Ιατρική Σχολή Πάτρας\nΤι διαβάζουμε σε αυτό το μάθημα γιατί ακούγονται πάρα πολλά... Αρκούν οι σημειώσεις; Θέλει και βιβλίο; Γενικά θεωρείται εύκολο μάθημα από άποψη εξέτασης ή θα τα βρούμε μπαστούνια; Έκανα πολλές ερωτήσεις, το ξέρω. Παρακαλώ κανένας που έχει μια ιδέα παραπάνω ας βοηθήσει... thnx\ntopic απάντησε σε xasapakos στο γιατρίνα σε Ιατρική Σχολή Πάτρας\nΔΕΡΜΑΤΟΛΟΓΙΑ ΑΤΥΠΗ ΕΞΕΤΑΣΗ ΙΟΥΝΙΟΥ 2008-06-06 1.\tποια τα μη επιθηλιακά κύτταρα του δέρματος; 2.\tποια η λειτουργία των κυττάρων langerhans και σε ποια ασθένεια έχουν βασικό ρόλο; (δερματίτιδα εξ επαφής) 3.\tποιος ο ρόλος της απόπτωσης για τη λειτουργία του ανθρώπινου οργανισμού; 4.\tσε ποιες ασθένειες έχουμε έλκος των γεννητικών οργάνων; 5.\tποιες οι ανεπιθύμητες ενέργειες των κορτικοειδών; 6.\tπροσβάλλονται οι πτυχες στη χ φυλοσύνδετη ιχθύαση; 7.\tποια τα βιολογικά στάδια της ψωρίασης; αναλυτικά 8.\tτι είναι το φαινόμενο Koebner; 9.\tποιοι οι διαφορετικοί κλινικοί μορφολογικοί χαρακτήρες της ψωριάσεως; 10.\tπότε συμβαίνει πεταλιδοειδή ψωρίαση; 11.\tποιες οι μορφές ψωρίασης με βάση την εντόπιση; 12.\tποιες οι εξωδερματικές αλλοιώσεις της ψωρίασης; 13.\tποια η κλινική εικόνα της κοινής ιχθυάσεως; 14.\tποια η θεραπεία της κοινής ιχθυάσεως; 15.\tτι είναι η χ φυλοσύνδετη ιχθύαση; 16.\tποια η παθογένεια της χ φυλοσύνδετης ιχθύασης; 17.\tτι είναι το σύνδρομο refsum; 18.\tποια η εξέλιξη της παραψωρίασης κατά πλάκας; 19.\tποιες οι κυριότερες κλινικές μορφές της ποροκεράτωσης mibelli; 20.\tποια η εξέλιξη της ποροκεράτωσης mibelli; 21.\tποια η κλινική εικόνα της θυλακικής δυσκεράτωσης; 22.\tποια η κλινική εικόνα του συνδρόμου reiter; 23.\tποιες οι διαφορετικές μορφές του εντοπισμένου ομαλού λειχήνα; 24.\tποιοι οι παραγοντες στους οποίους οφείλεται η χρόνια τοξική δερματίτιδα επαφής; 25.\tσε ποιες περιπτώσεις υπάρχει περίπτωση να μην εμφανιστεί το συφιλιδικό εξάνθημα; 26.\tποια τα πρωτεύοντα διαγνωστικά κριτίρια της ατοπικήςς δερματίτιδας; 27.\tποια τα χαρακτηριστικά της δυσιδρωσικής δερματίτιδας; 28.\tποια τα φυσικά αίτια κνίδωσης; 29.\tπου οφείλονται οι σμηγματορροικές υπερκερατώσεις; 30.\tποια τα χαρακτηριστικά του 1ου σταδίου στη σύφιλη; 31.\tποιο το φάρμακο εκλογής; 32.\tποια τα χαρακτηριστικά του 2ου σταδίου στη σύφιλη; 33.\tποιες οι επιπλοκές της πρόσθια ουρηθρήτιδας από γονόκοκκο; (αντρες) 34.\tποιες οι επιπλοκές της γονοκοκκικής ουρηθρήτιδας στις γυναίκες; 35.\tτι είναι η γονοκοκκική σηψαιμία; 36.\tποια η τοπική θεραπεία της λεισμανίασης; Αυτές είναι όλες οι ερωτήσεις που εκανε στο δικό μου γκρουπ (5 άτομα) η κοντοκουρεμένη καθηγήτρια (δε θυμάμαι το όνομά της) Η συγκεκριμένη είχεε τις ερωτήσεις αυτές γραμμενες σε ένα τετράδιο και ρωτούσε οπότε μάλλον τα ίδια ρωτάει κάθε φορά... Καλή επιτυχία


H ιταλική Vogue απαντά στον κορωνοϊό: Ενα κορίτσι «κατασκευάστηκε» για το εξώφυλλο στους άδειους δρόμους του Μιλάνου [εικόνα] | ΚΟΣΜΟΣ | iefimerida.gr\nTo εξώφυλλο της ιταλικής Vogue με ένα κορίτσι που δεν υπάρχει\nΜε ένα ανατριχιαστικό κείμενο που περιγράφει τη ζωή στο Μιλάνο λόγω κορωνοϊού, ο ιδιοφυής διευθυντής της ιταλικής Vogue παρουσιάζει το επόμενο τεύχος, που έχει στο εξώφυλλο ένα κορίτσι που δεν υπάρχει, θέτοντας το ερώτημα «τι σημαίνει πραγματικό, σήμερα».\nΜε μοναδικά αντανακλαστικά, και έναν ιδιοφυή τρόπο να συνδέει τη μόδα και το περιοδικό του με αυτό που συμβαίνει τώρα, στην πραγματική ζωή, ο διευθυντής της ιταλικής Vogue παρουσίασε το νέο εξώφυλλο του περιοδικού, όπου πρωταγωνιστεί ένα φανταστικό κορίτσι. Ενα κορίτσι που δεν υπάρχει, θα υπάρχει από αύριο στα περίπτερα και τα πρακτορεία Τύπου του άδειου Μιλάνου.\nΑδειοι δρόμοι, κλειστά μουσεία και μπαρ\n«Καθώς το τεύχος Μαρτίου που έρχεται στα περίπτερα, οι δρόμοι στο Μιλάνο είναι σχεδόν έρημοι. Ενας μεταδοτικός ιός έχει εξαπλωθεί μέσα σε λίγες ώρες, αναγκάζοντας μουσεία, μπαρ, σχολεία και γραφεία να κλείσουν. Για ένα άγνωστο ως αυτή την ώρα χρονικό διάστημα, θα πρέπει να αποφεύγουμε τη φυσική κοινωνική επαφή και αν είναι δυνατόν να μένουμε στα σπίτια μας. Σε μια παράδοξη τροπή, η πραγματικότητα γέννησε την ιδέα για το τεύχος που θα διαβάσετε» σημειώνει ο Εμανουέλ Φαρνέτι. «Ως πρόληψη για την ασφάλειά μου, από παράνοια, τεμπελιά ή επειδή μας εξυπηρετεί, ζούμε σε μια εποχή όπου οι φυσικές εμπειρίες ουσιαστικά αποθαρρύνονται και μετατρέπονται σε σπάνια περιστατικά. Σήμερα, μοιάζει περιττό ή ακόμα και επικίνδυνο να βλέπουμε, να αγγίζουμε, να μιλάμε ο ένας τον άλλο χωρίς να μεσολαβεί ανάμεσά μας μία οθόνη».\nΟ Φαρνέτι, συνδέει με αυτόν τον τρόπο τον τρόμο του κορωναϊού των τελευταίων εβδομάδων, με μια ήδη βαθιά παγιωμένη πραγματικότητα, που μας θέλει να αποφεύγουμε ο ένας τον άλλο, λες και οτιδήποτε πέρα από εμάς είναι μολυσματικό. Τώρα, που με την εξάπλωση του ιού αυτό θα μπορούσε να είναι αλήθεια, η υποχώρηση της φυσικής επαφής χάρη της ψηφιακής, φωτίζεται ακόμα περισσότερο. Και έρχεται ένα περιοδικό μόδας, μια βίβλος της μόδας να τραβήξει το χαλί κάτω από αυτή την πραγματικότητα.\nΙda, το cover girl της Vogue\n«Αναρωτηθήκαμε, αν η πραγματική ζωή φιλτράρεται μέσα από την οθόνη, τι σημαίνει “πραγματικό” σήμερα; Η ερώτηση αυτή ενέπνευσε το εξώφυλλο του Μαρτίου το οποίο δημιουργήθηκε με το οραματικό ταλέντο των φωτογράφων Mert και Marcus και του καλλιτεχνικού διευθυντή του περιοδικού director Ferdinando Verderi. Είναι η πρώτη φορά στην ιστορία του περιοδικού που το εξώφυλλο αφιερώνεται σε ένα κορίτσι που δεν υπάρχει – τουλάχιστον στην πραγματική ζωή».\nO Eμανουέλ Φαρνέτι, διευθυντής της ιταλικής Vogue\nΤο κορίτσι του εξωφύλλου βαπτίστηκε Ida και δημιουργήθηκε ψηφιακά δίνοντας πρόσωπο και σώμα στην ιδέα της αφηρημένης αλλά εύλογης ομορφιάς. Τον περασμένο Ιανουάριο, ο Φαρνέτι και η ιταλική Vogue είχαν για μια ακόμα φορά αιφνιδιάσει το παγκόσμιο κοινό, με ένα τεύχος που δεν είχε φωτογραφίες, αλλά τα πάντα ήταν ζωγραφισμένα από καλλιτέχνες. Στόχος ήταν να μειωθεί η περιβαλλοντική επιβάρυνση που προκαλείται από την παραγωγή ενός τεύχους μόδας: εμπλέκονται περί τα 150 άτομα, γίνονται 20 πτήσεις και περί τα 15 ταξίδια με τρένο. 40 αυτοκίνητα είναι σε επιφυλακή. Εξήντα διεθνείς εταιρείες διανομής χρησιμοποιούνται. Τα φώτα καίνε ασταμάτητα για τουλάχιστον δέκα ώρες συχνά δε υποστηρίζονται από γεννήτριες που καίνε βενζίνη. Υπάρχει υπερβολικό φαγητό από τις υπηρεσίες catering που συχνά καταλήγει στα σκουπίδια. Πλαστικό που τυλίγει ρούχα, αξεσουάρ, παπούτσι. Ηλεκτρικό ρεύμα για κάμερες, κινητά, υπολογιστές… Oλα αυτά για ένα τεύχος και μόνο.\nΔΙΑΒΑΣΤΕ ΠΕΡΙΣΣΟΤΕΡΑ Vogue Ιταλική Vogue Κορωνοϊός Μιλάνο εξώφυλλο ψηφιακό μόδα


darkheart's blog: Σερβία τελικό (Η επιστροφή του Βασιλιά )\nΚαι οι Σέρβοι κερδίζουν ένα ακόμα μετάλλιο....μετά από κάμποσα χρόνια βέβαια. Εχθές η Σερβία κέρδισε την Γαλλία με 85-90. Το παιχνίδι δεν το είδα αφού δεν το έδειχνε ο Ant1 αλλά πάντα υπάρχει η παλιά καλή στατιστική να μας δώσει ένα στίγμα του αγώνα.\nΈτσι λοιπόν από την πλευρά των Σέρβων έχουμε έναν μαγικό Τεοντοσιτς με 5/7 τρίποντα και 4/5 δίποντα. Συνολικά 24 πόντους με σχεδόν τέλεια ποσοστά. Από την άλλη πλευρά έχουμε έναν Μπατούμ να κάνει όργια με 35 πόντους και 8/12 τρίποντα. Σίγουρα αν κέρδιζε η Γαλλία θα ήταν και MVP του παιχνιδιού.\nΣερβία και Αμερική στο τελικό και τώρα τουλάχιστον μπορούμε να πούμε πως η Εθνική αποκλείστηκε από μια εκ των δύο καλύτερων ομάδων του κόσμου. Δυστυχώς ή ευτυχώς οι Σέρβοι αποδεικνύουν πως όσα χρόνια και αν περάσουν έχουν το μπάσκετ στο DNA τους περισσότερο από κάθε άλλη χώρα.\nΑν περνούσε η Γαλλία τελικό και ας πούμε πως κέρδιζε και τους Αμερικανούς φανταστείτε τι θα μπορούσε να συμβεί. Αφού ο παγκόσμιος πρωταθλητής φοράει αυτές τις άθλιες ποδοσφαιρικές φανέλες τότε πολλές ομάδες στην Ευρώπη θα κάναν αυτή την αλλαγή. Οπότε ένα θετικό ακόμα της νίκης της Σερβίας. Οι εμφανίσεις αυτές δοκιμάστηκαν στο NBA σε φιλικά και κράχτηκαν από τους ίδιους τους παίχτες που τις φορούσαν. Η λογική αυτών των εμφανίσεων είναι πως επειδή δεν μπορεί κάποιος να φοράει καθημερινά τις κλασσικές μπασκετικές φανέλες το αλλάζουν σαν τις ποδοσφαιρικές ώστε να πουλήσουν περισσότερο.\nΑκολουθούν Highlights από τον χθεσινό αγώνα\nPosted by Thodoris Kouleris at 9:54 π.μ.


Το καλοκαίρι συνεχίζεται από την Celestyal Cruises με κρουαζιέρες και Βρεττό - Τύπος Πειραιώς - Ενημέρωση\nΠάνω από 100 οι προορισμοί από τις Emirates και Flydubai\nΟ κορωνοϊός “ανέβαλε” και το Olympic Yacht Show\nΣτο μισό τα ναύλα για τους αναπλ. εκπαιδευτικούς\nΜε νέο ταχύπλοο στον στόλο της “ταξιδεύει” η Seajets\nΤο καλοκαίρι συνεχίζεται από την Celestyal Cruises με κρουαζιέρες και Βρεττό\nΤουρισμος/Ταξιδια\tστις\t29/09/2015\nΗ Celestyal Cruises διατηρεί την καλοκαιρινή της διάθεση και συνεχίζει να προσφέρει ξεχωριστές βραδιές διασκέδασης στις κρουαζιέρες της. Την Παρασκευή 2/10 ο Ηλίας Βρεττός, παρέα με τον ραδιοφωνικό παραγωγό του «Λάμψη FM», Νίκο Μάρκογλου, θα προσφέρουν μια βραδιά γεμάτη κέφι και χορό.\nΜετά την επιτυχημένη συναυλία του Ηλία Βρεττού στις 28 Αυγούστου στο Celestyal Crystal, και δεδομένης της μεγάλης ζήτησης που είχε από το επιβατικό κοινό, η εταιρεία και ο γνωστός τραγουδιστής ανανεώνουν και πάλι το ραντεβού τους για μια ακόμη απογειωτική βραδιά στο Celestyal Olympia.\nΤο κρουαζιερόπλοιο Celestyal Olympia, θα σαλπάρει από το λιμάνι του Πειραιά για την τριήμερη κρουαζιέρα «Εικόνες Αιγαίου» που τόσο έχει αγαπήσει το επιβατικό κοινό της Celestyal Cruises.\nΟι επιβάτες του Celestyal Olympia θα ξεσηκωθούν για ακόμη μια φορά με τη Νο 1 επιτυχία του Ηλία Βρεττού «Και πετάω ψηλά», η οποία φέτος το καλοκαίρι ανέβηκε στην κορυφή των επιτυχιών. Στην απόδραση αυτή οι επιβάτες θα νιώσουν ότι το καλοκαίρι συνεχίζεται καθώς θα απολαύσουν τα πανέμορφα νησιά της Ελλάδας ενώ παράλληλα, θα έχουν τη δυνατότητα να ανακαλύψουν μικρούς θησαυρούς στο ανατολίτικο παζάρι στο Κουσάντασι.\nΗ κοσμοπολίτικη Μύκονος, η γραφική Σαντορίνη, η γαλήνια Πάτμος και το Ηράκλειο αποτελούν τους ιδανικούς προορισμούς για μια κρουαζιέρα-απόδραση από την καθημερινότητα. Τοπία αστείρευτης ομορφιάς, άψογη εξυπηρέτηση και εξαιρετική διασκέδαση προσφέρουν οι εν πλω αποδράσεις με τη Celestyal Cruises, η οποία έχει πάντα σαν στόχο να προσφέρει στους επιβάτες της την απόλυτη ελληνική εμπειρία.


Καρκίνος Ουοροδόχου Κύστης | Urology Care\nΗ ουροδόχος κύστη είναι ένα κοίλο όργανο στο κάτω μέρος της κοιλιάς, στο οποίο μαζεύονται τα ούρα. Ο καρκίνος της ουροδόχου κύστης είναι το δεύτερο πιο συχνό νεόπλασμα του ουροποιογεννητικού συστήματος.Στους άντρες, η εμφάνιση είναι 4 φορές συχνότερη από ό,τι στις γυναίκες. Η πιο συχνή μορφή του είναι το καρκίνωμα από μεταβατικό επιθήλιο.\nΤις περισσότερες φορές, ο καρκίνος της κύστης δεν δίνει συμπτώματα, εκτός από αιματουρία. Το πρόβλημα είναι ότι μπορεί να υπάρξει ένα, μοναδικό, επεισόδιο αιματουρίας και μετά τα ούρα να είναι καθαρά.\nΈτσι, ο ασθενής το ξεχνά για μεγάλο χρονικό διάστημα,και, όταν ξαναπαρουσιαστεί επεισόδιο αιματουρίας, ο καρκίνος έχει προχωρήσει.\nΠαρόμοια συμπτώματα μπορούν να εμφανιστούν, επίσης, σε πολλές άλλες παθήσεις. Ο καρκίνος της κύστης είναι ένας επιθετικός καρκίνος, που έχει την τάση να υποτροπιάζει ή / και να εξελίσσεται. Για το λόγο αυτό η πρώιμη διάγνωση και η έγκαιρη θεραπεία έχουν αποφασιστική σημασία.\nΠαράγοντες κινδύνου του καρκίνου της ουροδόχου κύστης\nΕυνοεί την ανάπτυξή του, περισσότεροι από το 70% των ασθενών είναι ηλικίας άνω των 65 ετών.\nΕργαζόμενοι σε χώρους επεξεργασίας δέρματος, με βιομηχανικά ελαστικά, βαφές και οδηγοί φορτηγών οι εργαζόμενοι σε κομμωτήρια, βαφεία, καθαριστήρια, εκτυπωτικά μηχανήματα. διατρέχουν μεγαλύτερο κίνδυνο.\nΗ χημειοθεραπεία με φάρμακα όπως η κυκλοφωσφαμίδη.\nΟ καρκίνος της ουροδόχου κύστης αρχικά σταδιοποιείται σε δύο μεγάλες κατηγορίες, η αντιμετώπιση των οποίων είναι εντελώς διαφορετική.\nΕπιφανειακός ή μη διηθητικός καρκίνος της ουροδόχου κύστης\nΔιηθητικός καρκίνος της ουροδόχου κύστης.\nΕπιφανειακός ή μη σιηθητικός καρκίνος ουροδόχου κύστης.\nΣε αυτήν τη μορφή, ο καρκίνος περιορίζεται στο επιφανειακό στρώμα του τοιχώματος της κύστης. Αποτελεί την πιο συχνή μορφή κατά τη διάγνωση. Οι βλάβες είναι μισχωτές και προβάλλουν μέσα στην ουροδόχο κύστη. Ακόμη και μετά τη χειρουργική αφαίρεση, υπάρχει η τάση να επανεμφανίζονται νέες βλάβες πολύ συχνά, γι’ αυτό η παρακολούθηση με κυστεοσκόπηση σε τακτά χρονικά διαστήματα είναι μακροχρόνια.\nΗ θεραπεία των επιφανειακών όγκων γίνεται με χειρουργική αφαίρεση μέσω της ουρήθρας. Η διουρηθρική αφαίρεση του όγκου της κύστης γίνεται με ειδικό εργαλείο μέσα από το οποίο, με απευθείας όραση, βλέπουμε τον όγκο τον κόβουμε και τον αφαιρούμε. Η αφαίρεση πρέπει να είναι πλήρης, μέχρι την βάση του. Τα τεμάχια στέλνονται για παθολογοανατομική εξέταση, ώστε να διαπιστωθεί το βάθος (στάδιο) εξάπλωσής του καθως και ο βαθμός διαφοροποίησης. Σε περίπτωση που επιβεβαιωθεί ότι πρόκειται για επιφανειακό καρκίνο μπορεί συμπληρωματικά να χρειαστεί να γίνει ενδοκυστική χημειοθεραπεία ή ανοσοθεραπεία, οι λεγόμενες ενδοκυστικές εγχύσεις. Αυτές γίνονται περιοδικά (π.χ. ανά εβδομάδα ή μήνα) και, με τη χρήση ενός λεπτού ουροκαθετήρα, το φάρμακο μπαίνει μέσα στην ουροδόχο κύστη και μετά ο καθετήρας αφαιρείται.\nΕνδοκυστική ανοσοθεραπεία με BCG. Είναι η πιο συχνή συμπληρωματική θεραπεία ύστερα από αφαίρεση του όγκου. Το BCG αποτελείται από εξασθενημένα βακτηριακά στελέχη του μυκοβακτηριδίου της φυματίωσης, τα οποία προκαλούν ανοσολογική απάντηση του οργανισμού απέναντι στα καρκινικά κύτταρα. Στις παρενέργειες της θεραπείας, είναι η συχνουρία, η αιματουρία και πιο σπάνια ο πυρετός.\nΗ συχνότητα και η διάρκεια των ενδοκυστικών εγχύσεων θα καθοριστεί από τον γιατρό σας. Επίσης, θα πρέπει να γνωρίζεται ότι ο γιατρός σας θα σας υποδείξει ένα πρωτόκολλο παρακολούθησης σε τακτά χρονικά διαστήματα με κυστεοσκοπήσεις και κυτταρολογική εξέταση των ούρων. Στόχος είναι η πρώιμη ανεύρεση νέων βλαβών και η χειρουργική αφαίρεσή τους.\nΚατά την οποία αφαιρείται ολόκληρη η ουροδόχος κύστη και ο προστάτης με τις σπερματοδόχους κύστεις στον άντρα, ενώ στις γυναίκες γίνεται αφαίρεση της μήτρας, των εξαρτημάτων και τμήματος του κόλπου. Είναι μία μεγάλης βαρύτητας επέμβαση με πολλές ημέρες νοσηλείας. Μετά την αφαίρεση της κύστης, θα πρέπει να αποκατασταθεί ο τρόπος με τον οποίο θα αποβάλλονται τα ούρα από τον οργανισμό. Αυτό μπορεί να γίνει είτε με την έξοδό τους από το δέρμα (με σακουλάκι) είτε με τη δημιουργία νέας κύστης από τμήμα λεπτού εντέρου. Υπάρχουν πολλές παραλλαγές της αποκατάστασης, και καθεμιά από αυτές παρουσιάζει πλεονεκτήματα και μειονεκτήματα. Η πιο κατάλληλη για έναν ασθενή θα πρέπει να συν-αποφασίζεται με τον γιατρό του.\nΣτην περίπτωση αυτή, γίνεται πλήρης αφαίρεση του όγκου και ακολουθεί συνδυασμός χημειοθεραπείας και ακτινοθεραπείας, ώστε να αποφευχθεί η αφαίρεση της κύστης. Αυτή η μέθοδος εφαρμόζεται σε αρρώστους που αρνούνται ή που δεν τους επιτρέπει η γενική τους κατάσταση να υποβληθούν σε κυστεκτομή. Εφαρμόζεται σε πολύ συγκεκριμένες περιπτώσεις και με αυστηρό πρωτόκολλο παρακολούθησης του ασθενή.\nΠροτιμάμε βιολογικά προϊόντα, για την καλλιέργεια των οποίων δεν χρησιμοποιούνται χημικές ουσίες.


2ο ΓΕΛ Γέρακα - Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς\nΤην εκδήλωση προλόγισε η καθηγήτρια θεολόγος κα Κωνσταντή δίνοντας τις ευχές των καθηγητών προς τους μαθητές που αποφοιτούν με τους στοίχους από ποίημα του Καβάφη. Στη συνέχεια μίλησαν η διευθύντρια του σχολείου κα Σπυροπούλου, η πρόεδρος του συλλόγου γονέων και κηδεμόνων κα Ρισιάνου, η πρώην διευθύντρια κα Αργυρού και ο αντιδήμαρχος-πρόεδρος της σχολικής επιτροπής κ. Δρούγκας.\nΗ εκδήλωση συνεχίστηκε με "λαϊκό πρόγραμμα".\nκ. Κώστας Κιλμπασάνης στο μπαγλαμαδάκι\nΓιάννης Προκοπάκης στην κιθάρα - μπουζούκι\nΠαναγιώτης Πράπας στο αρμόνιο και\nΜάκης Καγιάς στο τουμπερλέκι.\nΣτο τραγούδι ο κ. Μέρρης, ο Γιάννης Προκοπάκης, ο Παναγιώτης Πράππας, η Δώρα Παναγοπούλου, η Ιωάννα Αλεξανδράτου και η χορωδία.\nimg src="images1/apoxairetismos-2010-17s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-14s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-15s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-16s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10">\nimg src="images1/apoxairetismos-2010-13s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-20s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-02s.jpg" width="200" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10"> img src="images1/apoxairetismos-2010-10s.jpg" width="113" height="150" border="0" alt="Αποχαιρετισμός μαθητών Γ΄ τάξης - Απονομή βραβείων στους διακριθέντες της χρονιάς 2009-10">\nΑκολούθησε η απονομή επαίνων στους μαθητές που διακρίθηκαν σε μαθητικούς διαγωνισμούς και αθλητικές εκδηλώσεις.\nΔόθηκε έπαινος στους:\n- Κυριάκο Αξιώτη, διότι συμμετείχε στους Πανελλήνιους διαγωνισμούς της Μαθηματικής εταιρείας και διακρίθηκε στην τελική φάση της 27ης Εθνικής Μαθηματικής Ολυμπιάδας στην κατηγορία της Β΄ Λυκείου, κατακτώντας το 3ο βραβείο. Επίσης, διότι συμμετείχε στον 22ο Πανελλήνιο Διαγωνισμό Πληροφορικής και διακρίθηκε στην τελική φάση καταλαμβάνοντας τη 2η θέση και πετυχαίνοντας την είσοδό του στην εθνική ομάδα πληροφορικής.\n- Χρήστο Καρρά, διότι συμμετείχε στον 70ο Πανελλήνιο Διαγωνισμό Μαθηματικών «ο Θαλής» της Ελληνικής Μαθηματικής Εταιρείας και διακρίθηκε προκρινόμενος στην επόμενη φάση του διαγωνισμού.\n- Αριστείδη Κόντο, διότι συμμετείχε στον 22ο Πανελλήνιο Διαγωνισμό Πληροφορικής και διακρίθηκε προκρινόμενος στην επόμενη φάση του διαγωνισμού.\n- Παρασκευή Θεοδωρακοπούλου, διότι ανακηρύχθηκε τρίτη (3η) νικήτρια στα 200μ. ύπτιο κατά τους Πανελλήνιους σχολικούς αγώνες κολύμβησης Λυκείων Ελλάδας-Κύπρου και πρώτη (1η) νικήτρια κατά τους Περιφερειακούς σχολικούς αγώνες κολύμβησης Α΄ φάσης Ανατολικής Αττικής.\n- Δήμητρα Κονδύλη, διότι ανακηρύχθηκε πρώτη (1η) νικήτρια στα 100μ. πεταλούδα κατά τους Περιφερειακούς σχολικούς αγώνες κολύμβησης Α΄ φάσης Ανατολικής Αττικής.\n- Νικολέτα-Σοφία Συκαρά, διότι συμμετείχε στο διαγωνισμό που διοργανώνει κάθε χρόνο το κοινοβούλιο για τη ΒΟΥΛΗ ΤΩΝ ΕΦΗΒΩΝ και διακρίθηκε καταλαμβάνοντας μια θέση ανάμεσα στους έφηβους βουλευτές.\nΈπαινο πήραν οι μαθητές της ομάδας ποδοσφαίρου του σχολείου μας, για τη συμμετοχή τους στη σχολική ομάδα ποδοσφαίρου με την οποία κατακτήθηκε το πρωτάθλημα ποδοσφαίρου των Λυκείων της Διεύθυνσης Δευτεροβάθμιας Εκπαίδευσης Ανατολικής Αττικής κατά το σχολικό έτος 2009-10, καθώς επίσης και για τη συμμετοχή του στην τελική φάση του Πανελλήνιου Σχολικού Πρωταθλήματος Ποδοσφαίρου με τις οκτώ καλύτερες ομάδες της Ελλάδας στην κατηγορία των Λυκείων.\nΤιμήθηκε επίσης η πρώην διευθύντρια κα Αργυρού για την προσφορά των υπηρεσιών της στο σχολείο.\nΕπίσης προσφέρθηκε ανθοδέσμη στον υπεύθυνο της ιστοσελίδας του σχολείου κ.Αναστόπουλο για την τρίτη θέση στον 4ο Πανελλήνιο διαγωνισμό σχολικών ιστοσελίδων στην κατηγορία των Λυκείων.\nΑκολούθησε μπουφές, προσφορά του συλλόγου γονέων, τραγούδια και χορός.\nΠρος το τέλος της εκδήλωσης το σχολείο πρόσφερε αναμνηστικά στους αποφοίτους:\n- Ομαδική φωτογραφία με υπενθύμιση για συνάντηση μετά από 10 χρόνια (20-6-2010)\n- DVD με βίντεο από την πενθήμερη εκδρομή στα Γιάννενα και φωτογραφίες από εκδηλώσεις του σχολείου.\nΠαράλληλα προβάλλονταν σκηνές από την πενθήμερη εκδρομή στα Γιάννενα. Η συγκίνηση πολλών παιδιών ήταν εμφανής.\nΤέλος η διευθύντρια πρόσφερε τριαντάφυλλα στους συντελεστές της γιορτής και ο σύλλογος καθηγητών ανθοδέσμη στην διευθύντρια.\nΥπεύθυνοι της εκδήλωσης ήταν η κα Κωνσταντή και ο κ. Νερουτσόπουλος.\nΘα πρέπει να ευχαριστήσουμε το δήμο Γέρακα για την προσφορά της ηχητικής εγκατάστασης και τα καταστήματα "Ζαχαροπλαστείο Ροδίνι", "Αρτοποιεία Δρυμώνα" και "Πιτσαρία Λάβα" για την ευγενική τους χορηγία.\n[Κεντρική Σελίδα] [Εκδηλώσεις 2004-2005] [2005-2006] [2006-2007] [2007-2008] [2008-2009] [2009-2010] [Εκδηλώσεις] © 2ο Γενικό Λύκειο Γέρακα 2010


EPSILON TEAM real estate PLUS: 2012\nWISH YOU A ... SMILY 2013 :)\nΤΟ ... ΦΟΡΟΠΡΟΓΡΑΜΜΑ ΤΗΣ ΝΕΑΣ ΚΥΒΕΡΝΗΣΗΣ\nΕναν ενιαίο φόρο ακινήτων θα πληρώνουν ετησίως από το 2013 όλοι οι ιδιοκτήτες διαμερισμάτων, μονοκατοικιών, γραφείων, καταστημάτων, αποθηκών και για πρώτη φορά οι ιδιοκτήτες αγροτεμαχίων και ιδιωτικών δασικών εκτάσεων.\nΟ νέος φόρος θα αντικαταστήσει το χαράτσι που εισπράττεται μέσω των λογαριασμών της ΔΕΗ και τον Φόρο Ακίνητης Περιουσίας που ακόμη δεν έχει εισπραχθεί, θα απλοποιήσει τη φοροεισπρακτική διαδικασία και θα εντάξει όλες τις κατηγορίες ακινήτων που βρίσκονται εντός και εκτός σχεδίου πόλεως.\n«Το Βήμα της Κυριακής» παρουσιάζει σήμερα κατ' αποκλειστικότητα την κλίμακα του Ενιαίου Φόρου Ακινήτων, η οποία θα βρεθεί το επόμενο διάστημα στο επίκεντρο των συζητήσεων μεταξύ του υπουργείου Οικονομικών, των εκπροσώπων των τριών κομμάτων που συγκροτούν την κυβέρνηση και της τρόικας.\nΟ Ενιαίος Φόρος Ακινήτων θα αντικαταστήσει τους δύο βασικούς φόρους που επιβαρύνουν σήμερα την περιουσία των Ελλήνων, ενώ δεν υπάρχει σκέψη ούτε για κατάργηση των τελών και των φόρων που εισπράττουν οι δήμοι, αλλά ούτε και να υπάρξει ριζική αλλαγή στον φόρο μεταβίβασης ακινήτων. Ακόμη, «κλειδωμένη» φαίνεται να είναι η απόφαση να μην αυξηθούν οι αντικειμενικές αξίες των ακινήτων αλλά να επεκταθεί ο αντικειμενικός προσδιορισμός σε όλη την επικράτεια και σε κάθε είδους ακίνητο, όπως είναι για παράδειγμα τα αγροτεμάχια. Αλλωστε και ο αρμόδιος υφυπουργός Οικονομικών κ. Γ. Μαυραγάνης είχε δηλώσει προσφάτως ότι η κυβέρνηση δεν εξετάζει την αύξηση των υφιστάμενων τιμών ζώνης αλλά την επέκταση του συστήματος εκεί που δεν υπάρχει αντικειμενικός προσδιορισμός.\nΩστόσο τον τελικό λόγο φαίνεται ότι για ακόμη μία φορά θα τον έχει η τρόικα, καθώς στο δεύτερο μνημόνιο περιλαμβάνεται σαφής πρόβλεψη για αναπροσαρμογή των τιμών ζώνης στα επίπεδα της αγοράς, ενώ θα πρέπει να βεβαιωθεί ότι από τις αλλαγές στη φορολογία δεν θα μειωθούν τα έσοδα του κράτους.\nΜε βάση τη φορολογική κλίμακα που δημοσιεύεται παραπλεύρως, κάποιος που έχει μία και μόνη κατοικία στις περισσότερες περιπτώσεις και περιοχές της επικράτειας θα είναι αφορολόγητος, καθώς το υπουργείο Οικονομικών σκοπεύει να μην υπάρχει καμία επιβάρυνση για συνολική ατομική αξία ακινήτων ως 100.000 ευρώ. Η νέα κλίμακα θυμίζει κατά πολύ αυτή του Φόρου Ακίνητης Περιουσίας, η σημαντική διαφορά όμως είναι ότι πλέον ό,τι ακίνητο αναγράφεται στο έντυπο Ε9 θα λαμβάνεται υπόψη για τον καθορισμό της συνολικής αξίας περιουσίας του φορολογουμένου και επ' αυτής θα εφαρμόζονται οι κατά περίπτωση συντελεστές.\nΣημαντική φορολογική ελάφρυνση θα προκύπτει για όσους έχουν ατομική ακίνητη περιουσία ως 200.000, ενώ από 'κεί και πάνω όσο μεγαλύτερη είναι η αντικειμενική αξία των ακινήτων τόσο μεγαλύτερη θα είναι η φορολογία.\nΣτο υπουργείο Οικονομικών στόχο έχουν από τη φορολογία των ακινήτων κάθε χρόνο να εισπράττουν περίπου 2,5 δισ. ευρώ. Το ποσό αυτό θεωρείται αρκετά υψηλό και γι' αυτό για πρώτη φορά θα φορολογηθούν και τα γήπεδα εκτός σχεδίου πόλης ή οικισμού, επί των οποίων έχουν δικαίωμα πλήρους ή ψιλής κυριότητας ή επικαρπίας φυσικά πρόσωπα, καθώς και τα δάση και οι δασικές εκτάσεις που ανήκουν σε ιδιώτες. Από τη νέα ενιαία φορολογία θα εξαιρεθούν τα αγροτεμάχια που ανήκουν σε κατ' επάγγελμα αγρότες και τα οποία καλλιεργούνται.\nΑκόμη θα συνεχίσουν να φορολογούνται τα ακίνητα των νομικών προσώπων, αλλά υπάρχει εισήγηση η φορολογία από 6‰ που ισχύει σήμερα να μειωθεί σε 3‰. Τέλος, με 3‰ αντί για 1‰ εξετάζεται να φορολογούνται τα κτίσματα των ακινήτων τα οποία ιδιοχρησιμοποιούνται για την παραγωγή ή την άσκηση εμπορικής δραστηριότητας από επιχειρήσεις, ανεξαρτήτως αντικειμένου εργασιών.\nΘα υπολογίζεται το σύνολο της περιουσίας\nΗ αξία της περιουσίας θα προκύπτει από το άθροισμα του συνόλου των ακινήτων για κάθε φυσικό πρόσωπο και στη συνέχεια θα φορολογείται με βάση τη νέα κλίμακα. Για παράδειγμα, έστω ότι κάποιος έχει ακίνητη περιουσία συνολικής αξίας 400.000 ευρώ. Θα φορολογηθεί ως εξής: για τα πρώτα 100.000 ευρώ μηδέν φόρος, για τα επόμενα 100.000 ευρώ 100 ευρώ φόρος και για τα υπόλοιπα 200.000 ευρώ 400 ευρώ φόρος. Σύνολο: 500 ευρώ.\nΜικρή επιβάρυνση για όσους έχουν μόνο ένα ακίνητο\nΜε την εφαρμογή αφορολογήτου ορίου 100.000 ευρώ οι περισσότεροι ιδιοκτήτες που έχουν μόνο μία κατοικία δεν θα επιβαρυνθούν με τον νέο φόρο, σε αντίθεση με αυτό που ισχύει με το χαράτσι της ΔΕΗ. Για παράδειγμα, έστω ότι κάποιος έχει διαμέρισμα δεκαετίας 110 τ.μ. στο Περιστέρι αντικειμενικής αξίας 82.500 ευρώ. Για το χαράτσι της ΔΕΗ θα πληρώσει 440 ευρώ, ενώ για τον ενιαίο φόρο ακινήτων δεν θα πληρώσει καθόλου φόρο.\nΑναρτήθηκε από Evita Eleftheroudaki στις 2:08 μ.μ.\nΚαι έπειτα ήρθαν οι … Ρώσοι\nΠοιος θα μπορούσε να φανταστεί ένα χρόνο πριν , ακόμα και λίγους μήνες νωρίτερα, πως ένα άκαρπο εκλογικό αποτέλεσμα ήταν σε θέση να διαλύσει μέσα σε 24 ώρες την άλλοτε ακμαία Ελληνική κτηματαγορά.\nΚαι όμως , εκείνη τη νύχτα ήρθαν τα πάνω κάτω και δυστυχώς δύο μήνες μετά , παραμένουν κάτω! Αποσύρθηκαν από την αγορά ακόμα και αυτοί που στο μεσιτικό χώρο αποκαλούμε … «καρχαρίες», οι κυνηγοί ευκαιριών , γνωστοί και άγνωστοι Έλληνες με … μικροτεράστιες αποταμιεύσεις που από τις αρχές του 11 έψαχναν ,εντόπιζαν και αγόραζαν μετά από εξαντλητικά παζάρια και με τη δύναμη του «μετρητού» που διέθεταν, όποιο ακίνητο τους προσφέρονταν με τουλάχιστον 50% μειωμένη τιμή σε σχέση με τις τιμές του 2010.\nΑκόμα και αυτοί χάθηκαν σαν μαγική εικόνα , εκείνη τη μοιραία για τη χώρα μας νύχτα της 6ης Μαΐου 2012.\nΌσο ξαφνικά όμως χάθηκαν οι «καρχαρίες» και οι λοιποί … συγγενείς τους, τόσο ξαφνικά εμφανίσθηκαν οι … αλλοδαποί «αιμοδότες»!\nΓάλλοι και Ρώσοι ως επί το πλείστον , με μπάτζετ από 100 χιλιάδες ευρώ μέχρι πολλά εκατομμύρια , άρχισαν ξαφνικά να φλερτάρουν σοβαρά και να παζαρεύουν ακίνητα στην παράκτια Αττική αλλά και σ όλο το Αιγαίο , ευτυχώς από την Ελληνική πλευρά αυτή τη φορά!\nΟι ενδιαφέροντες αυτοί αγοραστές, έφτασαν στην Ελλάδα όπως μας είπαν, γιατί… άκουσαν ότι έπεσαν οι τιμές και γιατί οι χώρες τις οποίες επέλεγαν τόσα χρόνια για διακοπές , Μαρόκο, Τυνησία κ.λ.π έπαψαν να είναι ασφαλείς προορισμοί.\nΩστόσο και αυτοί έγιναν μύθος και οι επιθυμίες τους διαστρεβλωμένες αλα Ελληνικά, μοιράστηκαν ως επιταγές χωρίς αντίκρισμα από πολλούς συναδέλφους μεσίτες σε πανικόβλητους λόγω κρίσης πωλητές.\nΟι Ρώσοι δεν αγοράζουν ακίνητο που δε βρίσκεται πάνω στο κύμα.\nΣυγκεκριμένα όπως διαπίστωσα μέσα από τη συνεργασία μου με μεγάλο γραφείο της Μόσχας και όπως μου τόνισε ο ιδιοκτήτης του όταν γνωριστήκαμε « οι Ρώσοι αγοραστές θέλουν γή που να ακουμπάει στο νερό». Και τη θέλουν σε καλή τιμή.\nΔιαπραγματεύονται σκληρά και δεν υποχωρούν αν δεν αγγίξουν το στόχο τους. Εξ άλλου σήμερα υπάρχει υπερπροσφορά ακινήτων στην παράκτια Ελλάδα και οι επιλογές των ξένων αγοραστών αναρίθμητες .\nΔυστυχώς όμως βρέθηκαν Έλληνες συνάδελφοι μεσίτες που υποσχέθηκαν Ρώσους αγοραστές για ακίνητα στο βουνό ή στην πόλη. Συνάδελφοι που παίζουν με την αγωνία των πωλητών , ανθρώπων που είτε θέλουν να πουλήσουν για να απεμπλακούν από το βάρος ενός ακινήτου είτε … πρέπει να πουλήσουν !\nΟι Ρώσοι αγοράζουν μόνο παραθαλάσσια οικόπεδα με κατοικίες σε καλή κατάσταση που δε χρειάζονται μεγάλη ανακαίνιση και βρίσκονται σε μικρή απόσταση, όχι περισσότερο από μισή ώρα οδικώς, από Νοσοκομείο, αεροδρόμιο ή λιμάνι.\nΟι Γάλλο πάλι συμβιβάζονται και μόνο με θέα θάλασσα. Με μικρότερα μπάτζετ από τους Ρώσους δεν θεωρούν απαραίτητο να ακουμπά στο νερό το ακίνητο που θα αγοράσουν. Οπωσδήποτε όμως θέλουν άμεση πρόσβαση σε υπηρεσίες υγείας , λιμάνια ή αεροδρόμια. Συνταξιούχοι οι περισσότεροι θέλουν κάτι μικρό , καλόγουστο και σε ενδιαφέρον ήρεμο Ελληνικό τοπίο για τις καλοκαιρινές τους διακοπές.\nΟι ζητήσεις από Ρώσους και Γάλλους πελάτες είναι τόσες που μπορούν να αναστήσουν την κτηματαγορά αρκεί οι πωλητές να ρίξουν τις τιμές στα λογικά για την εποχή επίπεδα .\nΑναρτήθηκε από Evita Eleftheroudaki στις 12:31 π.μ.\nΑναρτήθηκε από Evita Eleftheroudaki στις 12:24 μ.μ.\nΕπιστολή προς ... πωλητές\nΓια τρίτη φορά επιχειρώ να γράψω την αλήθεια και να πείσω τουλάχιστον τους πωλητές ακινήτων που πρέπει - επειγονται να πουλήσουν. Να πείσω για να βοηθήσω και όχι να πείσω για να κερδίσω. Ο αγοραστής που κυκλοφορεί σήμερα έχει μετρητά, ξέρει την αγορά, έχει δει πολλά ακίνητα, είναι αποφασισμένος να κερδίσει και δεν θα επιλέξει με κριτήριο το συναίσθημα αλλά το κέρδος.\nΌσοι δε συμμορφωθούν με το νέο τρόπο λειτουργίας της αγοράς ειναι καταδικασμένοι να χάσουν και μάλιστα πολύ !\nΑν ανατρέξετε στα θέματα του blog θα δείτε οτι έγραψα αντίστοιχα κείμενα και πρίν απο ένα χρόνο , ποιους έπεισα ομως? Απο λίγους έως ελάχιστους. Το συναίσθημα ειδικά στο οικιστικό ακίνητο ήταν και παραμένει δυστυχώς ο χειρότερος σύμβουλος διαχείρισης ακίνητης περιουσίας.\nΠελάτες μας που δεν αναλάβαμε τα ακίνητά τους επειδή η τιμή που ζητούσαν προ εξαμήνου ήταν υπερβολική κατα την εκτίμησή μας , άνθρωποι που μας έκοψαν ακόμα και την ... καλημέρα επειδή αισθάνθηκαν , λάθος , οτι υποτιμήσαμε τα ακινητά τους, επιστρέφουν σήμερα με την τιμή που τους είχαμε δώσει τότε. Δυστυχώς ομως, σήμερα το ακίνητο τους αξίζει ακομα λιγότερο και απο την απαισιόδοξη προηγούμενη εκτίμησή μας. Η πτώση των τιμών τρέχει με μεγαλύτερη ταχύτητα απο τις ... συναισθηματικές εκτιμήσεις των πωλητών.\nΑν θέλετε να πουλήσετε, αν πρέπει να πουλήσετε , επιλέξτε να πάρετε σήμερα και σε ... ευρώ, τα χρήματα που θα σας προσφέρουν το 2013 .\nΑναρτήθηκε από Evita Eleftheroudaki στις 11:00 π.μ.\nΤΟ ... ΤΕΛΟΣ ΤΗΣ ΑΚΙΝΗΤΗΣ ΠΕΡΙΟΥΣΙΑΣ\nΦτάσαμε και επίσημα σε αυτό το σημείο. Επίσημα και στην Αθήνα, διότι στην επαρχία συμβαίνει καιρό. Δεν είναι ούτε η πρώτη αναφορά που έχω διαβάσει στον Τύπο και δεν θα είναι και η τελευταία. Όλοι το γνωρίζουμε, όλοι το βλέπουμε και όλοι ξέρουμε κάποιον που έχει να μας πει μια ιστορία.\nΑυτό που επίσημα συμβαίνει είναι ότι η αξία πολλών κατοικιών είναι πλέον και κάτω από τις αντικειμενικές αξίες. Κάτι που πάρα πολλοί μου έλεγαν ότι δεν μπορεί να γίνει (και εγώ τους έλεγα ότι μπορεί), έχει γίνει.\nΟι αγοραπωλησίες έχουν υποχωρήσει 65% (στο ένα τρίτο) σε σχέση με το 2005. Στις ακριβότερες περιοχές η μείωση είναι ακόμα μεγαλύτερη. Περίπου 80% μείωση σημειώνουν οι αγοραπωλησίες εξοχικών κατοικιών.\nΟι νεόδμητες απούλητες κατοικίες είναι περίπου 120.000 σε όλη την Ελλάδα. Πάνω από 10.000 κατασκευαστικές επιχειρήσεις δεν έχουν πλέον αντικείμενο και μερικές εκατοντάδες χιλιάδες θέσεις εργασίας έχουν χαθεί.\nΟι μεσίτες δίνουν στοιχεία που δύσκολα γίνονται πιστευτά από πολλούς. Σύμφωνα με την χτεσινό ρεπορτάζ της Ημερήσιας, Μεζονέτα στη Βάρη 250 τ.μ. με πισίνα, πωλείται 300.000 ευρώ.\nΜονοκατοικία στη Βούλα 300 τ.μ. σε οικόπεδο 500 τ.μ. με πισίνα, 500.000 ευρώ. Μεζονέτα στην Εκάλη 280 τ.μ. με αντικειμενική αξία 1 εκατ. ευρώ πωλείται 550.000 ευρώ. Στη Δροσιά μεζονέτα 175 τ.μ. με αντικειμενική αξία 360 χιλ. ευρώ πωλείται 220.000 ευρώ.\nΌπως έχω ξαναπεί, στην Ελλάδα το κόστος κατοχής περιουσίας ήταν μηδαμινό. Αποτέλεσμα ήταν ότι οι περισσότεροι έβλεπαν τα ακίνητα σαν αποθήκευση αξίας αλλά και σαν επένδυση.\nΣήμερα όμως που έχουμε φορολόγηση περιουσίας, σήμερα που έχουμε νομισματικό αποπληθωρισμό και σήμερα που έχουμε υπογεννητικότητα, η αξία γης και ακινήτων, δεν είναι αυτή που έχει παρατηρηθεί τα τελευταία 60 χρόνια.\nΚαι όχι μόνο θα έχουμε περαιτέρω μείωση τιμών, αλλά οι τιμές θα πέσουν και αρκετά κάτω από το κόστος κατασκευής. Στο μέλλον, μόνο αυτοί που έχουν αρκετά λεφτά και δεν τους νοιάζει το κόστος θα φτιάχνουν σπίτια. Οι περισσότεροι θα προτιμήσουν να αγοράσουν ένα μεταχειρισμένο ακίνητο, καθώς το κόστος θα είναι αρκετά μικρότερο από ό,τι θα το έφτιαχναν οι ίδιοι.\nΆρα μέχρι εκεί που βλέπει το μάτι, βλέπω ύφεση στην οικοδομή (εκτός αν αλλάξει κάτι ξαφνικά).\nΚάτι άλλο που ακούω εδώ και αρκετά χρόνια, είναι ότι δεν μπορεί να πουληθούν τα καινούργια σπίτια κάτω από το κόστος κατασκευής, διότι οι εργολάβοι δεν χάνουν ποτέ.\nΌποιος νομίζει ότι ισχύει αυτός ο κανόνας, δεν έχουν παρά να κοιτάξουν τι έχει γίνει στην Αμερική. Και όσον αφορά την Ελλάδα, αν ένα καινούργιο σπίτι δεν πουληθεί τα πρώτα 5 χρόνια, τότε χάνει αρκετά από την αξία του, καθώς πλέον θα κοστολογείται σαν μεταχειρισμένο.\nΚαι εκτιμώ ότι είμαστε σε αυτό το σημείο, όπου, έχει περάσει η πενταετία για τις περισσότερες καινούργιες κατασκευές και είτε θα πουληθούν τώρα με μεγάλη έκπτωση (ή και οριακή χασούρα), ή θα πουληθούν μελλοντικά με τεράστια ζημιά.\nΟρισμένοι κανόνες που διέπουν το τι αξίζει κάτι:\n* Κάτι αξίζει όσο κάποιος προτίθεται να πληρώσει για αυτό (όχι όσο θέλουμε ή όσο νομίζουμε)\n* Οι τιμές είναι συνάρτηση της ζήτησης και προσφοράς (όχι του τι νομίζουμε ότι θα πρέπει να είναι η ζήτηση και η προσφορά).\n* Οι τιμές διαμορφώνονται at the margin, που σχετίζεται με αυτή τη ζήτηση η προσφορά.\n* Η τιμή ενός asset, είναι επίσης συνάρτηση των ταμειακών ροών που αποφέρει αυτό το asset.\nΙδίως για το τελευταίο, όταν κανείς διαβάζει ότι τα έσοδα ενοικίου φορολογούνται έως 70% (Με συντελεστή άνω του 70% φορολογούνται τα ενοίκια), τι αξία πρέπει να έχει ένα ακίνητο για να μπορεί να αποφέρει 4% πραγματική απόδοση (έπειτα δηλαδή από φορολογία και πληθωρισμό);\nΗ απάντηση είναι ότι θα πρέπει οι τιμές να πέσουν ακόμα πολύ. Διότι πέραν από το ότι οι αποδόσεις ήταν πολύ μικρές ακόμα και προ της κρίσης, σήμερα οι τιμές ενοικίου πέφτουν κατακόρυφα, που ουσιαστικά αναιρεί την όποια πτώση είχαν τα ακίνητα μέχρι σήμερα.\nΓια τους πλειστηριασμούς και το χαρτοφυλάκιο ακίνητων που έχουν οι τράπεζες που δεν ξέρουν τι να τα κάνουν δεν κάνω καθόλου αναφορά. Αργά ή γρήγορα αυτά τα ακίνητα θα πρέπει να ρευστοποιηθούν. Σε τι τιμές είναι το μόνο ερώτημα.\nΚαι το μεγάλο δυστύχημα σε αυτή την ιστορία είναι το εξής.\nΣτην Ελλάδα, το 80% της περιουσίας του μέσου πολίτη είναι σε ακίνητα. Στις ΗΠΑ αυτό είναι περίπου 35%. Αυτό με τη σειρά του σημαίνει ότι η πολιτική της κυβέρνησης σχετικά με τα ακίνητα, έχει προκαλέσει απίστευτη ζημιά στον μέσο πολίτη.\nΚαι δυστυχώς αυτή η ζημιά δύσκολα θα αναπληρωθεί, διότι δεν βλέπω δεδομένα τέτοια που θα αναζωπυρώσουν την ζήτηση για τα ακίνητα για πολλά χρόνια ακόμα. Δυστυχώς, όλοι μας θα κάνουμε πολλά χρόνια ακόμα μέχρι να ανακτήσουμε την ζημιά που έχουν υποστεί τα ακίνητα μας στην τωρινή κρίση.\nΈνα μόνο θετικό βλέπω από αυτή την ιστορία και δυστυχώς λίγοι θα επωφεληθούν.σ[π\nΤούτο είναι το ότι όταν θα επανέρθει η ανάπτυξη στη χώρα μας, θα υπάρχει πλεονάζουσα προσφορά ακινήτων, έτσι ώστε το πάγιο επενδυτικό κόστος για ένα ακίνητο δεν θα είναι μεγάλο, κάτι που ίσως βοηθήσει αναπτυξιακά την οικονομία στο μέλλον.\nΑναρτήθηκε από Evita Eleftheroudaki στις 12:05 π.μ.\nΑΠΑΡΑΙΤΗΤΑ ΣΗΜΕΡΑ ΓΙΑ ΤΗΝ ΑΓΟΡΑΠΩΛΗΣΙΑ\nΕπιτέλους έληξε το ένα μέρος του ... δράματος των πωλητών κάθε είδους οριζόντιας ιδιοκτησίας ,που λόγω λάθους του νομοθέτη, υποχρεώθηκαν από τον περασμένο Νοέμβριο μέχρι προ δεκαημέρου, να εκδίδουν το "πανάκριβο τοπογραφικό εθνικών συντεταγμένων" για να ολοκληρωθεί η πώληση του ακινήτου τους.\nΤο τοπογραφικό με τις συντεταγμένες καταργήθηκε με "κόντρα - νόμο στον νέο νόμο περι αυθαιρεσιών " για όλες τις οριζόντιες ιδιοκτησίες (διαμερίσματα, αποθήκες κ.λ.π). Είναι πλέον απαραίτητο μόνο για τις πωλήσεις οικοπέδων και γενικά οπουδήποτε η νομοθεσία αναφέρει τοπογραφικό , αυτό πρέπει να είναι με εθνικές συντεταγμένες.\nΓια τις οριζόντιες ιδιοκτησίες εξακολουθούν και χρειάζονται η βεβαίωση περί μη ύπαρξης αυθαιρεσιών και το Πιστοποιητικό Ενεργειακής Απόδοσης.\nΤο ΠΕΑ επίσης, χρειάζεται και για τις μισθώσεις διαμερισμάτων και επαγγελματικών χώρων από 50 τ.μ και πάνω (όχι για αποθήκες)\nΑναρτήθηκε από Evita Eleftheroudaki στις 10:54 π.μ.\nΜΕ ΑΠΑΙΤΗΣΗ ΤΟΥ ΒΕΡΟΛΙΝΟΥ Η ΠΤΩΣΗ ΤΩΝ ΤΙΜΩΝ ΣΤΑ ΑΚΙΝΗΤΑ ΚΑΙ Η ΑΥΞΗΣΗ ΤΩΝ ΑΝΤΙΚΕΙΜΕΝΙΚΩΝ\n"Ρίξτε τις τιμές στα ακίνητα με κάθε κόστος". Αυτό είναι το αίτημα του Βερολίνου προς την Αθήνα καθώς φαίνεται πως η διατήρηση σε υψηλά επίπεδα των αποτιμήσεων στο ελληνικό real estate έχει εξοργίσει τους Γερμανούς, που επιδιώκουν να τις μειώσουν με φορολογικά μέτρα.\nΣε αυτή την κατεύθυνση, άρχισε η εφαρμογή μιας πολιτικής οριζόντιων μειώσεων σε μισθούς - κατ΄ αρχάς στο Δημόσιο - και σε συντάξεις και - σχεδόν δύο χρόνια μετά - στον ιδιωτικό τομέα, με τις γνωστές παρεμβάσεις στους κατώτατους μισθούς και σε βασικούς όρους των συλλογικών συμβάσεων.\nΣε βασικά προϊόντα είτε δεν έγινε είτε έγινε με πολύ αργούς ρυθμούς, σε κάποια άλλα - κυρίως σε υπηρεσίες που δεν είναι πρώτης ανάγκης έγινε με ταχύτερους.\n"Πώς είναι δυνατόν να παραμένουν στα ύψη;", δηλώνει γερμανός αξιωματούχος του οικονομικού επιτελείου της κυβέρνησης Μέρκελ. "Πώς γίνει αποδεκτή η μείωση του κατώτατου μισθού κάτω από τα 600 ευρώ, όταν κάποιος πρέπει να πληρώνει νοίκι 350, 400 και 500 ευρώ;", αναρωτιέται η ίδια πηγή.\nΚαθαρά φορολογικά. Σε συνέχεια του χαρατσιού της ΔΕΗ, το καλοκαίρι θα αυξηθούν οι αντικειμενικές αξίες κατά μέσο όρο τουλάχιστον 25%, ενώ ζητείται η πίεση να αυξηθεί μέσω άλλων φορολογικών επιβαρύνσεων. Στόχος της γερμανικής πλευράς είναι να πληγεί η ιδιοκτησία κυρίως του μικρομεσαίου, ώστε μην αντέχοντας να σηκώσει το βάρος της φορολόγησης, να αναγκαστεί να πουλήσει το ακίνητό του σε πολύ χαμηλή τιμή, παρασύροντας προς τα κάτω και τα ενοίκια. "Οι μεγαλοϊδιοκτήτες και τα υψηλά εισοδήματα αντέχουν. Μπορούν να αντεπεξέλθουν πιο εύκολα στα νέα δεδομένα", συνεχίζει ο αξιωματούχος.\nΤο αν και πόσο γρήγορα θα επιτευχθεί αυτό, θα φανεί σύντομα. Το σίγουρο είναι πως θα συμβεί, γι αυτό και κερδισμένοι θα είναι όσοι το αντιληφθούν εγκαίρως.\nΑναρτήθηκε από Evita Eleftheroudaki στις 11:34 μ.μ.\nΣΕ ΑΠΑΞΙΩΣΗ ΤΑ ΕΜΠΟΡΙΚΑ ΑΚΙΝΗΤΑ\nΤον δρόμο της απαξίωσης παίρνουν τα εμπορικά ακίνητα στους κυριότερους εμπορικούς δρόμους των μεγάλων πόλεων της χώρας, καθώς τα λουκέτα στα καταστήματα είναι πλέον καθημερινό φαινόμενο. Το high street retail βρίσκεται σε μια φάση παρατεταμένης ύφεσης καθώς οι εμπορικές επιχειρήσεις, λόγω του μειωμένου τζίρου και της έλλειψης ρευστόtητας, δεν αντέχουν και κλείνουν. Σύμφωνα με τα στοιχεία έρευνας της ΕΣΕΕ ακόμη και στη "παντοδύναμη" Ερμού, 1 στα 4 καταστήματα είναι κλειστό.\nΗ κατάσταση του κέντρου της Αθήνας εξακολουθεί να είναι ιδιαίτερα κρίσιμη, αφού το π̟οσοστό των κλειστών επιχειρήσεων αυξήθηκε στο 24% από 17% που ήταν τον Αύγουστο του 2010. Κρισιμότερη ̟παρουσιάζεται η κατάσταση στην οδό Σταδίου, αφού καταγράφεται το υψηλότερο ποσοστό, περίπου 34%. Ακολουθεί η οδός Ακαδημίας με το 26% των καταστημάτων να είναι κλειστά, ενώ στην Ερμού η αναλογία φτάνει το 25%. Το Κολωνάκι φαίνεται να αντιστέκεται με το ποσοστά των κλειστών καταστημάτων σε Σκουφά, Τσακάλωφ και Π. Ιωακείμ να φτάνει το 18,3%.\nΚάπως καλύτερη είναι η κατάσταση στους εμπορικούς δρόμους των προαστίων της Αθήνας με τα κλειστά καταστήματα στην λεωφόρο Ηρακλείου και στη Θησέως να φτάνουν το 18% του συνόλου. Στην Κηφισιά ωστόσο, στο σύνολο πέντε εμπορικών δρόμων που εξετάστηκαν, το ποσοστό φτάνει περίπου το 24% ενώ πριν από έξι μήνες ήταν στο 12%. Στο Χαλάνδρι παρατηρείται υψηλή συγκέντρωση λουκέτων στο σύνολο των κεντρικών εμπορικών δρόμων που φτάνει το 22%. Στον Πειραιά λουκέτο έχει βάλει το 21% των καταστημάτων στους κεντρικούς δρόμους.\nΑναρτήθηκε από Evita Eleftheroudaki στις 7:39 μ.μ.\nΒΗΜΑ REAL ESTATE 12/2/2012\nΑναρτήθηκε από Evita Eleftheroudaki στις 4:02 μ.μ.\nΑΚΙΝΗΤΟ ΤΗΣ EPSILON TEAM ΚΕΝΤΡΙΚΟ ΘΕΜΑ ΣΤΟ BHMA ΤΗΣ ΚΥΡΙΑΚΗΣ\nΑναρτήθηκε από Evita Eleftheroudaki στις 10:46 π.μ.\nΚΑΙ ΓΙΑ ΤΙΣ ΕΝΟΙΚΙΑΣΕΙΣ ΑΠΟ 9/1/12 ΠΙΣΤΟΠΟΙΗΤΙΚΟ ΕΝΕΡΓΕΙΑΚΗΣ ΑΠΟΔΟΣΗΣ\nΑπό τις 09/01/2012 θα είναι υποχρεωτικό το πιστοποιητικό ενεργειακής απόδοση (ΠΕΑ) και για τις ενοικιάσεις ακινήτων (για νέες συμβάσεις μίσθωσης και όχι για ανανεώσεις υφισταμένων) εκτός και δοθεί και τρίτη στη σειρά παράταση.\nΥπενθυμίζεται ότι το ΠΕΑ είναι σήμερα υποχρεωτικό, για τις πωλήσεις όλων των ακινήτων από 50τ.μ και άνω, με χρήση κατοικίας, καταστήματος, γραφείου κ.λ.π.\nΓια την έκδοση του ΠΕΑ για ακίνητα κατασκευασμένα προ του 1980 απαιτούνται : Η κάτοψη του ακινήτου, το αντίγραφο της δήλωσης στο Κτηματολόγιο, το συμβόλαιο ιδιοκτησίας, το φύλλο ελέγχου του λέβητα (σε περίπτωση κεντρικής θέρμανσης), η οικοδομική άδεια και επικουρικά το τοπογραφικό της άδειας.\nΓια τα ακίνητα μετά το 1980 απαιτούνται επιπλέον η μελέτη θερμομόνωσης σε όλα τα κτίρια και η μελέτη θέρμανσης όπου ήταν υποχρεωτική (εξαρτάται από τον όγκο του κτιρίου).\nΗ νόμιμη αμοιβή για την έκδοση του ΠΕΑ είναι 2€/τ.μ για τα διαμερίσματα με ελάχιστο τα 150€, 1,5€/τ.μ για τις μονοκατοικίες με ελάχιστο τα 200€ και 2,5€/τ.μ για τα καταστήματα με ελάχιστο τα 300€ (όλες οι παραπάνω αμοιβές είναι χωρίς ΦΠΑ).\nΠολιτικός Μηχανικός Α.Π.Θ – Μ.Β.Α\nΑναρτήθηκε από Evita Eleftheroudaki στις 4:18 μ.μ.\nΜΕ ΑΠΑΙΤΗΣΗ ΤΟΥ ΒΕΡΟΛΙΝΟΥ Η ΠΤΩΣΗ ΤΩΝ ΤΙΜΩΝ ΣΤΑ ΑΚ...\nΑΚΙΝΗΤΟ ΤΗΣ EPSILON TEAM ΚΕΝΤΡΙΚΟ ΘΕΜΑ ΣΤΟ BHMA Τ...\nΚΑΙ ΓΙΑ ΤΙΣ ΕΝΟΙΚΙΑΣΕΙΣ ΑΠΟ 9/1/12 ΠΙΣΤΟΠΟΙΗΤΙΚΟ Ε...


- Παγκόσμια μυθολογία-Τέχνη - Πολιτισμός - Διακόσμηση\nΤαινίες εμπνευσμένες από την παγκόσμια μυθολογία κατακλύζουν τις κινηματογραφικές αίθουσες με sequel ολοένα και περισσότερο (Ο λαβύρινθος του Πάνα, Percy Jackson, Thor, The avengers κ.α). Στο μάθημα αυτό, οι σπουδαστές θ’ αντλήσουν στοιχεία της κουλτούρας, της λαϊκής παράδοσης, της μυθολογίας ανθρώπων απ’ τα πέρατα της γης, μέσα από παραμύθια, μύθους, θρύλους τους.\nΘ’ ανακαλύψουμε πόσα στοιχεία έχουν δανειστεί εμπορικοί συγγραφείς φαντασίας, όπως ο Τόλκιν (Ο άρχοντας των δαχτυλιδιών), η Ρόουλινγκ (Χάρι Πότερ), ακόμα κι ο Βάγκνερ στην όπερα (Το δαχτυλίδι των Νιμπελούνγκεν). Παράλληλα, θα χρησιμοποιήσουμε μοτίβα και στοιχεία για τις δικές μας αφηγήσεις! Ποιος ξέρει; Ίσως η επόμενη χολιγουντιανή ταινία μυθολογίας να φέρει… ελληνική υπογραφή!!\nΕισηγητής: Αλεξάνδρα Χειμώνα\nΈναρξη 17-01-2019 20:00\nΛήξη 06-06-2019 22:00\nΕισηγητής Αλεξάνδρα Χειμώνα